Februar 20, 2019 18:13\nMinistar spoljnih poslova Srbije Ivica Dačić izjavio je da pitanje razgraničenja Srbije i Kosova nije nova ideja i da je o njoj predsednik Aleksandar Vučić govorio još pre godinu dana – i to, kako kaže – javno, a ne "po ćoškovima ili tajnim sastancima".\nIvica Dačić je, na današnjoj pres-konferenciji, podsetio da je ranije rekao da u dijalogu sa Prištinom tema razgranienja nije ni započeta, ni razrađivana, ali da je Beograd otvoren za sve druge predloge i kompromise koji dolaze.\n"Da li ste vi čuli za neki predlog, da li ste čuli da je neko nešto predložio? I sada pošto znate da o tome govorim već 10 godina, zanimljivo je da juče i danas na istu temu se slažu Dveri, Vuk Jeremić, Ramuš Haradinaj, Sanda Rašković Ivić, neki analitičari", rekao je Dačić.\nDodao je da su to ljudi iz vremena Vojislava Koštunice i Borisa Tadića, odnosno iz vremena kada je donet Ustav u čijoj preambuli stoji KiM, kao i da je iz tog vremena "u amanet" ostavljeno proglašenje nezavisnosti Kosova.\n"Pa sada ti mene pitaju da li je to (razgraničenje) u skladu sa Ustavom. Neka odgovore meni na pitanje – šta ste vi uradili u odbrani Ustava 2008. godine, kada je proglašena nezavisnost, kada je okupiran deo naše teritorije, šta ste uradili, da li ste pokrenuli vojsku, šta ste uradili? Milošević je ratovao za Kosovo, a vi ste zapalili ambasade i poslastičarnice goranaca. I to vam je odbrana Ustava. Što niste proglasili okupaciju Srbije", upitao je Dačić.\nDodao je da je u vreme Koštunice i Tadića sudu u Hagu predato da oceni jednostranu nezavisnost, kao i da je nemačkoj kancelarki Angeli Merkel obećano da se nakon izjašnjavanja suda u Hagu o tome neće raspravljati.\n"Postavili ste loše pitanje slučajno ili namerno, ja mislim više namerno, jer je postavljeno da se oceni deklaracija da li je u skladu sa međunarodnim pravom, a ne da li je proglašenje nezavisnosti u skladu sa međunarodnim pravom. Tu odluku suda danas koriste na svakom mestu predstavnici Prištine i međunarodnih organizacija", rekao je Dačić.\nUpitao je i ko je prebacio pregovore u Brisel – da li je to bila ta vlast i ko je u tim pregovorima razgovarao o granici.\n"Sećate se da su Srbi tada palili kontejnere na administrativnoj liniji. 84 zemlje su priznale Kosovo u vreme njihove vlasti. Za vreme mog mandata devet zemalja je priznalo, a 13 povuklo priznanje i vi ćete sada meni da pričate da ja izdajem Kosovo. Na pogrešnu stranu ste se usmerili. Šta ste vi uradili za to? Milošević se bar borio, ostavio Rezoluciju 1244, a šta ste vi ostavili – nezavisnost, priznanje 84 zemlje, mišljenje suda u Hagu. Ništa, ostavili ste ništa, ostavili ste Srbe u srpskim sredinama", rekao je srpski šef diplomatije.\nPrema njegovim rečima, najvažnije je da se vidi šta je realno, a Srbija, dodaje, ima više stavova i pozicija. Kako kaže, naša zvanična pozicija je Rezolucija 1244 i stav u Ustavu – da je to Pokrajina Srbije.\n"Haradinaj se sada buni protiv ovoga što sam rekao, a buni se i Vuk Jeremić, Sanda Rašković Ivić, Dveri. Što nisu poveli ove iz Dveri sada u Brisel. Đilas je otišao u Skoplje i hvali Prespanski sporazum. Da li je Prespanski sporazum u skladu sa ustavom ili je on morao da se menja. Je l' prvo potpisan sporazum, pa je menjan ustav. Hoćemo li mi da pravimo kompromise ili ne. Dajte da pravimo rešenje", rekao je Dačić.\nDodao je i da nije toliko inteligentan, već je tu ideju prepisao od Zorana Đinđića.\n"Što ne rekoste za njega da je izdajnik. Pa vi njegovu sliku držite u kancelarijama, a sada napadate Vučića i mene. Ja stojim na stanovištu bez obzira o kome se radi – vi ste bili na vlasti kada je proglašena nezavisnost. Zamislite da sada to neko uradi dok smo Vučić i ja na vlasti a da mi ništa ne preduzmemo", rekao je Dačić.\nDodao je i da opozicija sada ima obraza da kaže da se izdaju interesi Srbije, navodeći da se niko nije setio da čestita nakon što je Burundi povukao priznanje.\nMali: Đilasu nedostaje ekonomska logika 8\nPompeo Dačiću: Saradnja SAD i Srbije za mir i prosperitet 17\nVučić se sutra obraća novinarima 16\nMihajlović: O novoj vladi javnost će saznati kada se donesu odluke 14\nSNS Šabac: Zelenović čini sve i pribegava najbrutalnijim lažima 10\n20:04 August 06, 2020\n19:49 August 06, 2020\n19:10 August 06, 2020


Gasprom gradi u BIH\nRuska kompanija Gasprom gradiće postrojenje tečnog gasa u Zvorniku u istočnoj Bosni.\nSporazum o tome za vikend su u Banja Luci potpisali predstavnici vlade Republike Srpske i ruskog naftnog koncerna.\n"Fabrika će se graditi u Zvorniku, jer je tamo gasovod i gas koji dolazi iz Rusije biće korišćen kao osnovna sirovina za tu fabriku. Ukupna ulaganja će iznositi 70 miliona eura i zaposlitće se na desetine radnika", naveo je entitetski predsednik Milorad Dodik, nakon potpisivanja sporazuma i pisma namere.\nU tom zajedničkom preduzeću manji deo vlasništva imaće "Gas-Res", a, kako je naveo, sve će se odvijati u okviru Gaspromove kompanije koja će osigurati finansijskog partnera i tehnologiju.\n"Ovaj događaj predstavlja dokaz uspešne saradnje RS-a sa kompanijama iz Ruske Federacije, ali i sa samom Rusijom u celini. Ovo je i dokaz visokog poverenja, jer je ovo prva fabrika te vrste koja će se graditi u Zvorniku i obezbediće dodatnu energetsku sigurnost ne samo građanima RS-a, njenoj industriji i javnim ustanovama, nego i za čitav region. Verujemo da primena novih tehnologija omogućava približavanje jeftinijoj energetskoj komponenti", rekao je Dodik.\nEntitetska premijerka Željka Cvijanović je dodala da je ovo pravi prvi veliki korak u razvoju domaćeg gasnog tržišta u okviru gasnog sektora u skladu sa usvojenom strategijom razvoja energetike RS. Kaže da je u pitanju preduzeće investiciono-komercijalnog karaktera koje će dati snažan doprinos ekonomskim ciljevima.\nAmbasador Ruske Federacije u BiH Petar Ivancov također je kazao da je ovo važan korak u unapređenju bilateralnih odnosa RS-a i Rusije, dodajući da je tržište RS-a dobilo još jednu rusku kompaniju, uz već prisutne "Gasprom", "Zarubežnjeft" i "Sberbanku".\nVršilac dužnosti direktora banjalučkog preduzeća "Gas-Res" Slobodan Puhalac rekao je da potpisivanje sporazuma predstavlja ulaz u nove gasne tehnologije, te u nove odnose sa već započetim ranijimi sporazumima sa ruskom kompanijom "Gasprom".\nAleksej Konstantinovič Kahidze je naveo "da se njihova tehnologija tečnog gasa aktivno razvija širom sveta i da je pre svega to ekološka tehnologija".


Opis jedne kompjuterske igrice - Seminarski Diplomski Radovi\nDatum i vreme: 20-11-2019, 01:40 PM Dobro došli, Gost! (Prijava — Registracija)\nGotovi Seminarski Diplomski Maturalni Master ili Magistarski / Obrazovanje / Prirodne nauke / Pedagogija / Opis jedne kompjuterske igrice\nOpis jedne kompjuterske igrice\nBez obzira što je u pedagoškoj teoriji bilo pokušaja da se ospori obrazovna vrednost dečije igre i istakne rad u nastavi kao jedini oblik sistematskog učenja, u savremenim pedagoškim koncepcijama dečija igra u dobija svoj smisao. Učenje kroz igru na mlađem školskom uzrastu doprinosi prevazilaženju postojećeg diskontinuiteta između sistema predškolskog i školskog vaspitanja i obrazovanja. Sadržaje nastavnih programa moguće je realizovati i primenom pravilno odmerenih i osmišljenih igrovnih aktivnosti u datom sistemu, uz podršku, podsticaj i usmeravanje odraslih i dobro poznavanje uzrasnih i psihofizičkih osobenosti svakog deteta. Igra omogućava i olakšava postepeni prelazak iz predškolskog u školski razvojni period, slobodno, spontano i kreativno izražavanje i razvoj dečijih potencijala.\nDeca u igri eksperimentišu, postavljaju i rešavaju probleme na specifičan, svrsishodan i sebi svojstven način. Time se dečija latentna iskustva sistematizuju i prerastaju u sređeno znanje. Kroz igru moguće transformisati različite obrasce dečijeg ponašanja i podsticati nove modele, što doprinosi daljem razvoju potencijala. Dok se igra, dete istražuje svet oko sebe i sopstvene mogućnosti, pronalazi i izmišlja nove mogućnosti delovanja u različitim situacijama. Na takav način, ono se »priprema za znatno kasniju praktičnu aktivnost, vežbajući nove funkcije koje se sukcesivno pojavljuju u toku razvoja«. Igra određenim materijalima detetu pomaže da se kasnije bolje snalazi u rešavanju sličnih problema. Razvijajući posebne veštine i načine ponašanja, dete u igri stiče iskustva, otkriva, uči i stvara. Ukazujući na značaj igre za razvoj dečijih sposobnosti, svaka razvojna faza kod deteta obeležena »eksplozijom aktivnosti«, u kojima dete isprobava sve mogućnosti određene funkcije i na takav način usložnjava svoje sposobnosti. Igra, dečiji razvoj i vaspitanje su u komplementarnom odnosu. Igra potpomaže i usmerava dečiji razvoj, indirektno vaspitava i obrazuje, a razvojni potencijali otvaraju prostor za nove igre. Stoga se ne može zanemariti značaj igre....\n1.3 Interfejs\t6\n15-08-2011 08:47 PM\nOpis kompjuterske igre Dzemala 0 2,285 13-04-2011 12:32 AM\nOpis jedne kompjuterske igre 2 Dzemala 0 1,437 13-04-2011 12:31 AM


Kampanja ‘Šuma je više od drveća!’ u Sarajevu | Visoko.co.ba\nNaslovnica BiH Kampanja &#82...\nInicijativa za šumarstvo i okoliš (Forestry and Environmental Action – fea) započinje kampanju „Šuma je više od drveća!” koja ima za cilj podizanje svijesti javnosti o važnosti bosanskohercegovačkih (privatnih) šuma.\nSlužbeni početak kampanje bit će obilježen postavljanjem urbane konstrukcije sutra u Sarajevu na platou ispred SCC-a gdje će građani biti informisani o mogućnostima održive upotrebe različitih proizvoda iz bosanskohercegovačkih (privatnih) šuma.\nUrbana konstrukcija će biti izložena do 14. septembra. Ona se sastoji od vertikalne bašte sa biljkama pročišćivačima zraka, plantažera i sistema za odlaganje/vezivanje bicikala. Radi se o modularnoj, urbanoj postavci promjenjivog oblika, koju je za te potrebe dizajnirao dvojac mladih arhitekata iz Sarajeva, Kenan Muslić i Emina Čičkušić, te oplemenio adekvatnim biljnim materijalom Mehmed Mešanović. Sama konstrukcija izrađena je od drveta iz privatnih šuma Srednjobosanskog kantona (pilot područja Programa) uz pomoć partnera i članova Asocijacije privatnih šumoposjednika Srednjobosanskog kantona (osnovane kroz Program).\nKampanja se provodi u okviru faze II Programa “Jačanje zajednica kroz demokratsko upravljanje prirodnim resursima” kojeg provodi regionalna nevladina mreža fea zajedno sa Danskom savjetodavnom službom (Danish Forestry Extension- DFE) i drugim partnerskim organizacijama. Program finansira Vlada Kraljevine Danske kroz Fond za jačanje civilnog društva – CISU.\n“Vertikalna bašta je jedno od rješenja da u naše vrele urbane prostore unesemo prirodne materijale i zelenilo. Konstrukcija će predstavljati privremenu zelenu oazu koja treba da pomogne da se građani osjećaju smireno i opušteno i u samom centru grada. Kampanja ima za cilj da podstakne građane da zelenilo potraže i izvan grada i uživaju u blagodatima koje nam pruža šuma”, navode iz organizacije fea.\nRegionalna nevladina mreža Inicijativa za šumarstvo i okoliš osnovana je s glavnom svrhom unapređenja stanja okoliša i šuma u Bosni i Hercegovini i regionu. Od samog osnivanja, vodeći princip fea-e bio je pružanje podrške vlastima i zajednicama, kao i privatnom sektoru, u odgovornoj upotrebi prirodnih resursa u skladu s legitimnim zahtjevima društva.\nČlanak prijeU Lukavcu poginuo motociklist\nSljedeći članakVatrogasci iz Lištana uspješno gase požare na više lokacija


Vesti online / Vesti / Svet / Erdogan vodi islamski pokret protiv Izraela\nTurski predsednik Redžep Tajip Erdogan i predsednik Irana Hasan Rohani naglasili su važnost vanrednog islamskog samita, koji će u petak biti održan u Istanbulu.\nErdogan je obavio i niz razgovora s ruskim predsednikom Vladimirom Putinom, nemačkom kancelarkom Angelom Merkel i poglavarom Rimokatoličke crkve, papom Franjom.\nNovinska agencija Anadolija prenosi, pozivajući se na izvore iz Predsedništva Republike Turske, da su Erdogan i Rohani tokom telefonskog razgovora razmatrali trenutnu napetost u regionu, kao posledicu premeštanja američke ambasade u okupirani Jerusalim i napada okupacionih snaga na Palestince u Gazi.\nPrema izvorima, obe strane naglasile su važnost održavanja vanrednog samita čelnika zemalja članica Organizacije islamske saradnje (OIC) kako bi se doneo zajednički islamski stav, i da će nastaviti pratiti razvoj događanja na nivou UN.\nU saopštenju iranskog predsedništva navodi se da je Rohani rekao Erdoganu da je potrebna jedinstvena i snažna islamska akcija protiv Izraela, dodajući da se regionalne politike predsednika Trampa zasnivaju na pogrešnim računicama, što zahteva jedinstven odgovor muslimanskog sveta.\nU istom kontekstu Erdogan je razgovarao telefonom i sa svojim ruskim kolegom Putinom o poslednjim događanjima u Gazi. Tokom razgovora istakao je da je krajnje sramotno što su Palestinci izloženi brutalnim napadima pred očima celog sveta.\nDvojica predsednika razgovarala su i o vanrednom samitu OIC-a, na kojem će se razgovarati o poslednjim događanjima na palestinskoj teritoriji. U saopštenju iz Kremlja navodi se da je Putin izrazio duboku zabrinutost zbog broja žrtava u Gazi.\nSVET Pozadina nuklearnog sporazuma sa Iranom (2): Sukob u Vašingtonu oko Izraela\nSVET Hoće li 60 imama gurnuti Evropu u krstaški rat?\nSVET Islamska država: Erdogan je izdajica!\nČetvrtak 17.05.2018. 20:39\nU svakom ratu katolici i jevreji vode rat, ako ne protiv pravoslavaca onda protiv muslimana. Nigde nama da suratovali izmedju sebe.


PRIVATNI SEKTOR ZA UNAPREĐENJE TURIZMA - Televizija Kopernikus TV K::CN\nPRIVATNI SEKTOR ZA UNAPREĐENJE TURIZMA\n07/03/2017 | Ekonomija\nProgram razvoja privatnog sektora u jugozapadnoj Srbiji, koji sprovodi Regionalna agencija Zlatibor, a finansira švajcarska vlada, jedna je od najznačajnijih inicijativa u sektoru turizma Srbije. Uz pomoć Ministartsva trgovine, turizma i telekomunikacija, cela teritorija Srbije biće obeležena turističkom signalizacijom.\nOd 2009. godine, brojnim aktivnostima i promenama, Program razvoja privatnog sektora je doprineo da turizam Srbije poveća profit i zaposli preko 1000 ljudi.\nU saradnji sa Ministarstvom trgovine, turizma i telekomunikacija, JP Putevi Srbije, Turističkom organizacijom Srbije, obeleženi su turistički lokaliteti i proizvođači tradicionalnih proizvoda u zapadnoj Srbiji, a to je podstaklo da se turističkom signalizacijom obeleži cela teritorija.\nKvalitet turističke ponude Srbije je unapređen I razvojem degustacionih centara za prijem individualnih i organizovanih grupa turista, zahvaljujući kojima su proizvođači tradicionalnih proizvoda po prvi put uvedeni u turističku ponudu Srbije.\nMobilna aplikacija Audio vodič kroz Srbiju, koja pored audio zapisa sadrži fotografije i opise lokaliteta, kao i lokacije na mapi, sadrži i kontakte koji mogu biti korisni tokom putovanja.


N1 info\t08.03.2018 09:19\nŠirom sveta danas se obeležava Međunarodni dan žena - 8. mart, kao deo borbe za ekonomsku, političku i socijalnu ravnopravnost žena i muškaraca, a u Srbiji će tim povodom biti održano više manifestacija i skupova.\nNacionalna konferencija "Žene iz rurаlnih krаjevа - rаvnoprаvne grаđаnke Srbije" biće održana danas u Palati "Srbija" u Beogradu, a na Trgu Republike protestni Osmomartovski marš u organizaciji Mreža Žene protiv nasilja, Labrisa, Astre, Romske ženske mreže i Mreže Žena u crnom Srbije.\nPredsednica Koordinacionog tela za rodnu ravnopravnost i vicepremijerka Srbije Zorana Mihajlović izjavila je juče da položaj žena u Srbiji još nije onakav kakav bi trebalo da bude i ukazala da "nije lako ženama u Srbiji, a posebno ženama na selu koje su višestruko diskriminisane".\nU Srbiji 60 odsto žena na selu nema pravo na penziju, a samo 17 odsto su vlasnice imanja što je ograničenje za pokretanje posla i uzimanje kredita, najvećim delom se vode kao nezaposlene, iako rade i doprinose svojoj porodici, rekla je Mihajlović juče u Beogradu, predstavljajući rezultat inicijative "Uposlimo 1.000 žena u ruralnim područjima".\nZaštitnik građana Zoran Pašalić čestitao je građankama Srbije Međunarodni dan žena - praznik ekonomskih, političkih i društvenih dostignuća žena, ali je upozorio da žene još nemaju jednaka prava kao muškarci, pre svega na radu, u privredi i politici.\nMinistar odbrane Srbije Aleksandar Vulin izjavio je juče na prijemu uoči Međunarodnog dana žena da u Ministarastvu svakodnevno 6.670 žena brine da Srbija bude sigurnije mesto za život, dok 1.612 pripadnica "s oružjem" brine da Srbija bude bezbedna.\nTa razlika je veća od 20 odsto u Estoniji gde iznosi 25,3 odsto, zatim u Češkoj, 21,8 odsto, a slede Nemačka s 21,5 odsto, Velika Britanija s 21 odsto i Austrija s 20,1 odsto.\nNa suprotnom kraju je Rumunija, s razlikom od 5,2 odsto, a potom Italija s 5,3 i Luksemburg s 5,5 odsto. Belgija, Poljska, Slovenija i Hrvatska takoĐe imaju razliku u primanjima manju od 10 odsto.\nIpak, ocenio je da su "aktivizam i zagovaranje generacija žena doneli rezultate" i da "više devojčica nego ikada ranije pohađa školu", da "više žena obavlja plaćene poslove i zauzima visoke pozicije u privatnom sektoru, akademskoj sferi, politici i međunarodnim organizacijama, uključujući UN".\nPresuda u Hagu: Karadžiću doživotni zatvorIzricanje pravosnažne presude Radovanu KaradžićuVučić: Ne mogu da aboliram prekršajno osuđene, ali se nadam da će ih sud osloboditiVučić traži aboliciju i oslobađanje uhapšenih na protestuVučić: Dijalog zamrznut protivpravnim meramaNapad u Holandiji: Pucnjava u tramvaju, ima ranjenihZavršen protest, vlastima dat rok do sutra u 15hPredsedništvo blokirano; Vučić: Fašisti i tajkuniVučić se obraća u podne, SzS pozvao građane da se okupe ispred PredsedništvaPolicija izvela demonstrante iz RTS-a, okupljeni se razišliGrađani ispred RTS, kordon policije ispred ulazaHaos na protestu '1 od 5 miliona': Policija izvela demonstrante iz RTSUpad lidera opozicije i demonstranata u RTSProtest '1 od 5 miliona' u BeograduProtesti '1 od 5 miliona' širom SrbijeTeroristički napad na Novom Zelandu: Pucnjave u džamijama, najmanje 40 mrtvihNastavak pat pozicije u dijalogu, poruke Mogerinijeve i španskog ministraRusija usvojila dokument o NATO bombardovanju: Inicijatori agresije na SRJ treba da odgovarajuPriština gluva na poruke BerlinaMogerini: Sporazum Beograda i Prištine mora da prođe Savet bezbednosti


Preregistracija trofejnog oružja i dalje moguća\nM. D. 14. marta 2017. 01:00\nIako je ranije najavljeni rok za preregistraciju trofejnog oružja istekao 5. marta, u pisanim odgovorima MUP-a Srbije na pitanja „Politike” navodi se da će građani koji poseduju takvo oružje moći da to učine i u narednom periodu.\n– Ministarstvo unutrašnjih poslova zadovoljno je odzivom građana za preregistraciju trofejnog oružja. Ako su građani iz opravdanih razloga bili sprečeni da blagovremeno podnesu zahtev, Ministarstvo unutrašnjih poslova će uz uvažavanje navedenih razloga sprovesti postupak registracije i po zahtevima predatim nakon 5. marta ove godine – naglašavaju nadležni iz MUP-a Srbije.\nOni podsećaju da novi Zakon o oružju i municiji ne predviđa kategoriju trofejnog oružja i stoga je potrebno da vlasnici, u skladu sa njihovom željom i kategorijom oružja, podnesu zahtev za njegovu preregistraciju ili da ga prodaju, poklone, onesposobe i predaju bez naknade u korist države.\n– Vlasnici trofejnog oružja imaju mogućnost da ga registruju na oružni list, a u smislu novog zakona, preregistracija trofejnog oružja podrazumeva i da osobe koje poseduju ovu vrstu oružja mogu da ga prijave i kao staro oružje, ako isto ima istorijsku vrednost ili je proizvedeno pre 1900. godine – navodi se u odgovorima MUP-a Srbije.\nVlasnici trofejnog oružja imaju mogućnost da ga registruju na oružni list, ali samo ako ispunjavaju uslove koji važe i za druge potencijalne vlasnike oružja. Između ostalog, ti uslovi su da nisu osuđivani za teža krivična dela, da nisu prekršajno kažnjavani u poslednje četiri godine, kao i „da svojim ponašanjem ne ukazuju na to da će predstavljati opasnost za sebe ili druge i javni red i mir”.\nVlasnici trofejnog oružja mogu podneti zahtev za izdavanje oružnog lista u policijskoj upravi ili policijskoj stanici prema mestu prebivališta.\nU slučaju onesposobljavanja trofejnog oružja, ili posedovanja oružja koje je definisano kao staro, podnosi se zahtev nadležnom organu ovog ministarstva za prijavu oružja iz kategorije Ce.\n– Po Zakonu o oružju i municiji onesposobljeno oružje je vatreno oružje čiji su svi osnovni delovi trajno prepravljeni tako da se iz njega ne može ispaliti bojevi metak. Potvrdu o onesposobljavanju oružja izdaju pravna lica i preduzetnici ovlašćeni za ispitivanje, žigosanje i obeležavanje vatrenog oružja i za proizvodnju oružja, kao i ovlašćeni serviseri. Vlasnik oružja dužan je da trajno onesposobljeno oružje prijavi nadležnom organu u roku od osam dana od dana onesposobljavanja – navodi se u dopisu MUP-a Srbije za naš list.\nMeđutim, neka pitanja „Politike” ostala su bez odgovora. Pre svega, koliko vlasnike trofejnog oružja košta preregistracija? Takođe, nismo saznali ni koliko je do sada izdato kolekcionarskih dozvola što je jedan od zakonskih noviteta.\nMnogi pripadnici policije i vojske su po odlasku u penziju dobijali pištolje, ili su zadržavali one koji su koristili, što je znak priznanja onima koji su se tokom radnog veka borili protiv kriminala ili su branili zemlju. To oružje nesumnjivo ima emotivnu vrednost za njihove porodice, pa se postavlja pitanje šta sa tim pištoljima posle smrti njihovih vlasnika. Odgovor na pitanje da li i pod kojim uslovima naslednici mogu zadržati to oružje, takođe nismo dobili.


Nova rukovodeća garnitura u Košarkaškom savezu Srbije i stari selektor Dušan Ivković garantuju i povratak svih mlađih reprezentativnih kategorija u vrh svetske i evropske košarke. Iako su prošlog leta ostali bez medalja, koje su naše selekcije godinama unazad osvajale, i to uglavnom zlatne, sada su u Sazonovoj odlučni da naprave zaokret i ponove uspehe.\nMladu selekciju vodiće Aleksandar Džikić, omladinsku Vlade Jovanović, juniorsku Vlada Vukoičić, a kadetsku Saša Nikitović.\nGlavni favorit za klupu univerzitetske selekcije jeste Dejan Mijatović, dok je prvi kandidat za koordinatora svih mlađih selekcija Raša Radovanović, legenda naše košarke, i dugogodišnji uspešni direktor FMP-a. Ukoliko prihvati poziv, bivši reprezentativac i as sarajevske Bosne tako bi se posle pet meseci vratio u košarku, sa zadatkom da vrati stari sjaj našim nadama.\nMladu ekipu do 20 godina, koja je 2010. bila tek sedma na Evropskom prvenstvu u Zadru, predvodiće Aleksandar Džikić, aktuelni trener slovenačke Krke, pobednika Evročelendža. Odlični rezultati sa timom iz Novog Mesta promovisali su ga u selektora mlade reprezentacije, koju očekuje Evropsko prvenstvo (od 14. do 24. jula) u Bilbaou.\nProšle godine Vlade Jovanović, strateg Partizana, sa selekcijom do 19 godina bio je četvrti na Evrobasketu u Litvaniji. Sada se protivio odluci da nastavi rad sa omladincima, pre svega zbog obaveza u Humskoj. Kandidat da dođe na njegovo mesto bio je Dragan Jakovljević, stvaralac mnogih naših asova, trener Žitka, jednog od najboljih klubova za mlađe kategorije, međutim mlađe “orlove” predvodiće Jovanović, a najveće iskušenje imaće na Mondobasketu (30. jun - 10. jul) u Letoniji.\nNenad Trunić je sa juniorima do 18 godina bio peti na Svetskom šampionatu u Hamburgu, a njega će naslediti Vlada Vukoičić, šef struke Mega Vizure, ranije Železnika i Bosne. Njega od 21. do 31. jula očekuje Evrobasket u Poljskoj.\nKadeti jedini, uz omladince, neće menjati selektora. Tu selekciju će voditi Saša Nikitović, dok bi univerzitetsku reprezentaciju trebalo da vodi Dejan Mijatović.


Velika ISUZU akcija za vozila sa lagera - Isuzu Srbija\nIsuzu / Vesti i dešavanja / Velika ISUZU akcija za vozila sa lagera\nPonuda startuje Crew Cab verzijom za pet osoba, a obuhvata D-Max u Solar paketu opreme, u Cosmic Black crnoj, sa 6-stepenim automatskim menjačem, koji sada, umesto 29.300 evra, košta 26.490 evra (+PDV).\nU nešto višem paketu opreme Solar Plus nudi se D-Max u Cosmic Black crnoj boji, takođe sa 6-stepenim automatskim menjačem, koji umesto 30.500 evra, sada košta 27.490 evra (+PDV). Iznad njega pozicioniran je D-Max u najvišem Quasar paketu, u Sapphire Blue plavoj boji, sa automatskim menjačem, kojem je cena sa 33.300 evra snižena na 28.990 evra (+PDV).\nUkoliko planirate da do kraja godine nabavite sebi pikap, savetujemo vam da požurite, jer su navedeni modeli jedini koji su preostali na lageru. Više informacija o vozilima na akciji možete dobiti na isuzu@triomotors.rs ili na telefone 021 639 8510, 065 34 999 00 ili 069 34 999 00.\nTagovi: d-max dmax isuzu lager pikap popust prodajna akcija sniženje


Odluku o taksi doneo RTS, a ne vlada\nPoslanik Srpske napredne stranke Vladimir Đukanović izjavio je danas da Vlada nije uvela taksu za finansiranje javnih servisa, već da je to odluka Radio-televizije Srbije kao nezavisne institucije.\n„Vlast ništa ne uvodi, uvodi je (taksu) RTS u skladu sa zakonom. Taksu kad uvedete, ona je obavezujuća, nju morate da plaćate. Vlast sa ovim nema nikakve veze, ovo je nešto što je doneo RTS“, kazao je Đukanović novinarima u Skupštini.\nOn je kazao da društvo mora da se opredeli da li uopšte želi javni servis, i da ako želi, to građani moraju da plaćaju kroz budžet ili kao taksu.\nUpitan da li će i pored uvođenja takse država i dalje (iz budžeta) finansirati RTS, Đukanović je kazao da kada se država povuče iz vlasništva u medijima ona neće moći ni da ih finansira.\n„Država mora u potpunosti da se povuče iz svih medija, pa samim tim država neće finansirati ni jedan medij, pa samim tim ni RTS ni Radio-televiziju Vojvodine“, kazao je Đukanović.\nPoslanik Demokratske stranke Borislav Stefanović kazao je ranije novinarima da je Vlada Srbije obmanula javnost kada je ukinula pretplatu za RTS, jer je sada predvidela taksu koja iznosi isto koliko i pretplata.


Radin otkrio za čim žali posle debija - Sportske.net\nRadin otkrio za čim žali posle debija\nĐurđević: "Prijao mi je odmor"Duplo slavlje - Ekipi Partizana stigla sjajna vest nakon pobede nad RadnikomNikolić ubeđen, Partizan može još bolje!''Valjak'' protutnjao Surdulicom!Nikolić pronašao rešenje, veznjaka prebacio u odbranu! (SASTAVI)\nMilan Radin je debitovao u Kupu Srbije protiv Žarkova, dok je prvu utakmicu u Superligi igrao u subotu, u pobedi nad Radnikom u Surdulici, gde je zamenio Miroslava Vulićevića.\n"Sigurno su tih četiri-pet meseci bili teški za mene. U tom periodu mnogo su mi pomagali porodica i devojka koji su mi bili svakodnevna podrška. Pre nekoliko dana sam debitovao i u kupu, a evo sada sam zabeležio prvi meč u prvenstvu. Mnogo sam srećan zbog debija i pobede Partizana", rekao je Radin za klupski sajt.\n"Prvi zadatak odbrambenih igrača jeste da spasu mrežu od golova, a ja sam se našao u tom trenutku na pravom mestu i dobro reagovao. Što se tiče šanse koju sam imao, mnogo mi je žao što nisam uspeo da postignem gol na debiju", kazao je Radin.\n"Preostaje mi da nastavim naporno da treniram i da se nametnem stručnom štabu. Svaki dan je novo dokazivanje i sigurno ću davati maksimum na svakom treningu i u svakoj minuti koju budem proveo na terenu", rekao je Radin.\nPartizan narednu prvenstvenu utakmicu igra protiv Novog Pazara na domaćem terenu u okviru 15. kola Superlige.


Najčešće žalbe na neosnovanu naplatu usluge\n24.02.2018 12:29 | S. Đ.\nBanjaluka - Osiguranici Fonda zdravstvenog osiguranja RS prošle godine prijavili su 88 povreda prava, od kojih je 35 bilo osnovano.\nIz Fonda su rekli da se najčešće radilo o tome da je osiguraniku naplaćena participacija, iako je taj pacijent trebalo da bude oslobođen te obaveze. Na listi pritužbi je i neizdavanje uputnica ili nepropisivanje lijekova koji se nalaze na listi lijekova FZO RS.\n- U 2016. godini bilo je 69 prijava povrede prava, od kojih su 23 bile osnovane. Radilo se o neosnovanoj naplati participacije ili uskraćivanju prava na prevoz, naplaćivanju zdravstvenih usluga koje su ugovorene sa Fondom i slično - rekli su iz Fonda zdravstva.\nU slučaju osnovanih prijava, posebno kada se radi o uslugama koje nije trebalo da budu naplaćene ili neosnovanoj participaciji, Fond refundira novac osiguraniku na teret zdravstvene ustanove koja mu je naplatila uslugu.\n- Fond ima mogućnost, što takođe čini, da zdravstvenim ustanovama ukoliko krše prava osiguranika, umanjuje i mjesečne tranše u skladu sa ugovorom - kažu u Fondu.\nFond je 2011. godine imenovao zaštitnike prava u svim poslovnicama Fonda koji informišu osiguranike o pravima iz zdravstvenog osiguranja, ali i o svim novinama u zdravstvenom sistemu.\n- Fond o izvršenoj kontroli obavještava i zdravstvenu ustanovu, a ukoliko se radi o osnovanoj prijavi, ustanova se upozorava kako bi spriječili eventualno ponovno kršenje prava osiguranika ili kažnjava u skladu sa ugovorom, zavisno o težini povrede prava - kažu u Fondu.


Vesti online / Vesti / Ex YU / "Dodik je propala politička priča"\n"Dodik je propala politička priča"\nPotpredsednik Partije demokratkog progresa (PDP) Slavko Vučurević tvrdi da je predsednik RS i SNSD-a Milorad Dodik "iz političkog straha izgubio kompas i da je svestan da će morati da položi račune za svu štetu koji je naneo građanima RS".\nDodikova izjava, da Republika Srpska i on ne razmišljaju o secesiji pokazuje, kako je rekao, njegovu nedoslednost i neozbiljnost.\n- Sve ono što je Dodik godinama pričao u cilju obmanjivanja javnosti, a radi zaštite svoje pozicije, i ljudi koji su ga pratili na pogubnom putu uništavanja, pljačke i korupcije, doveo je do kraja - rekao je Vučurević u Trebinju.\nDodik, kako je naveo, "ne zna šta da radi sa socijalnim tenzijama i posrnulom privredom u RS".\n- Međutim, i dalje pokušava da spasi svoju političku kožu. Smatram da Dodik ni RS, ni BiH, ni užoj ni široj javnosti nema šta da ponudi. On je propala politička priča, koja samo želi da spasi sebe - tvrdi Vučurević.\nOn kaže da Dodik molbama određenim političarima, da ga prime na razgovor, dokazuje da je svestan "svoje duboke političke propasti".\nEX YU Predsednik SDS: Dodik će završiti u zatvoru\nEX YU "Dodika zbog šverca vozili u gepeku"


05/12/2019 | 10:29 ⇒ 18:08 | Izvor: SRNA\nPredsjedavajući Savjeta ministara Zoran Tegeltija, kome je Predstavnički dom BiH danas potvrdio imenovanje na ovu funkciju, rekao je da i parlament i Savjet ministara zajedno nose odgovornost za napredak i razvoj BiH u naredne tri godine.\n- U potpunosti sam svjestan odgovornosti prema narodima i građanima BiH i spreman sam da zajedno sa vama poslanicima formiramo i obezbijedimo stabilno funkcionisanje vlasti u BiH, čiji će zadatak biti da ubrza provođenje neophodnih zakonodavnih, socio-ekonomskih i društvenih reformi, a koje će prioritetno biti usmjerene na rješavanje svakodnevnih životnih pitanja građana, te ponuditi odgovorno upravljanje, vladavinu prava, sigurnost i prosperitet - rekao je Tegeltija.\n- BiH već više od godinu dana nakon izbora nije uspjela da formira vlast na nivou BiH i to nam je svima zajedno obaveza da u narednom periodu radimo maksimalno predano, kako bi pokušali da nadoknadimo i vrijeme koje je propušteno u prethodnih godinu dana. S tim u vezi, opredijeljen sam u potpunosti da Savjet ministara doprinese ubrzanju reformskih procesa, kako bi BiH mogla početi pregovore o pridruživanju EU - rekao je Tegeltija.\n- Imajući u vidu spor proces formiranja vlasti, mi nemamo pravo na stotinu dana koje su imale sve novoizabrane vlasti u BiH. Zbog toga moramo odmah nakon formiranja Savjeta ministara odblokirati procese u Savjetu ministara i Parlamentarnoj skupštini BiH, usvojiti Budžet za 2020. godinu i sredstva za investicije staviti na raspolaganje entitetima - istakao je Tegeltija.\nTegeltija je istakao je da su ključne reformske oblasti koje će biti u fokusu Savjeta ministara usko vezane sa prioritetima u Zajedničkim socio-ekonomskim reformama za 2019-2022. godinu, koje su već usvojile vlade Republike Srpske i Federacije BiH.\nPodnoseći ekspoze rekao je da će se te reforme naći na dnevnom redu prve sjednice Savjeta ministara.\n- Pored Zajedničkih socio-ekonomskih reformi, prioriteti i preporuke koje su date u Mišljenju Evropske komisije o zahtjevu BiH za članstvo u EU takođe su okvir za djelovanje Savjeta ministara u narednom periodu, s ciljem da što prije dobijemo kandidatski status. I na kraju, politike sa međunarodnim finansijskim institucijama, koje će kroz rad vlasti na nivou BiH odblokirati neophodne investicije u zemlji, u samom su vrhu naših prioriteta - naglasio je Tegeltija.\n- BDP po glavi stanovnika u BiH trenutno je na nivou jedne trećine BDP-a u EU i sa trenutnom stopom rasta BiH, prema Studiji rasta i zapošljavanja za BiH, koju je izradila grupacija Svjetske banke, trebalo bi nekoliko decenija da se približi prosjeku EU - rekao je Tegeltija.\n- Prema podacima Međunarodne finansijske korporacije, njegov udio u bruto domaćem proizvodu zemlje je tek 65 odsto i najniži je u regiji, dok je produktivnost rada manja od polovine sedam manjih privreda u tranziciji u Evropi. Prema istom izvještaju, samo 15 odsto radno sposobnog stanovništva u BiH formalno je zaposleno u privatnom sektoru, dok je javni sektor i dalje preglomazan, pružajući trećinu svih radnih mjesta u zemlji - naveo je Tegeltija.\n- Anketna stopa zaposlenosti za BiH za 2018. godinu iznosila je 34,3 odsto, i u blagom je porastu u odnosu na prethodnu godinu. Prema administrativnim podacima, u 2018. godini u prosjeku je bilo 804.497 osoba zaposleno, od čega su 341.521 bile žene. Ovo predstavlja povećanje u odnosu na prethodnu godinu kada je 784.094 osoba bilo zaposleno, od čega 329.922 su bile žene - istakao je Tegeltija.\n- Prema tome, jedan od prioriteta u BiH je uspostavljanje jedinstvenog ekonomskog prostora kojim bi se uklonile prepreke za slobodno kretanje roba i usluga, što podrazumijeva horizontalnu harmonizaciju propisa između različitih nivoa vlasti, u skladu sa ustavnim uređenjem BiH i nadležnošću institucija - ocijenio je Tegeltija.\n- Nažalost, BiH je i dalje najlošije plasirana zemlja sa Balkana. Procijenjena ukupna izdvajanja za istraživanja, i privatna i javna ulaganja, iznosila su oko 0,2 odsto BDP-a, što pokazuje da od 2013. pa do danas i dalje veoma malo sredstava izdvajamo u te svrhe. IT sektor bi mogao značajnije podstaći konkurentnost, inovativnost, povećati potencijal rasta zemlje i ponuditi nova rješenja u borbi protiv korupcije - ocijenio je Tegeltija.\n- Istovremeno, oko jedne trećine procijenjenih ukupnih poreskih dugovanja su dugovi javnih preduzeća, dok je većina javnih preduzeća u neizvjesnoj finansijskoj situaciji. Ovakvo stanje uzrokuje poremećaje na tržištu i neadekvatnu raspodjelu privrednih resursa, dok produktivnost u javnom sektoru, u većini slučajeva, nije na zadovoljavajućem nivou - ukazao je Tegeltija.\nNEOPHODNO POVEĆANjE KONKURENTNOSTI I RESTRUKTUIRANjE PRIVREDE\nTegeltija je istakao je da je za održiv ubrzan ekonomski rast neophodno povećanje konkurentnosti privrede, bolje poslovno okruženje, restruktuiranje privrede, posebno javnog sektora, bolja zaštita domaće privrede i podsticanje investicija.\nNaveo da su ukupne javne finansije u BiH u dobrom stanju, a ključni makroekonomski pokazatelji pozitivni, te da je odgovornom ekonomskom politikom koju su u prethodnom vremenskom periodu provodile vlade entiteta i Savjet ministara osiguran stabilan rast BDP-a.\nIznoseći ekspoze pred poslanicima Predstavničkog doma parlamenta BiH na današnjoj sjednici u Sarajevu, on je naveo da je održiv rast BDP-a koji treba da bude zasnovan na rastu investicija, povećanju izvoza roba i usluga i smanjenju javnih rashoda planiran i u budućem vremenskom periodu.\n- Apsolutno svjesni ustavne pozicije Savjeta ministara kada je riječ o ekonomiji, spremni smo provesti sve neophodne reforme koje usaglasimo sa Vladom Republike Srpske i Vladom Federacije BiH, a koje će imati za cilj održiv i ubrzan ekonomski rast. U saradnji sa vlastima na entitetskom nivou, preduzećemo odlučne korake u pravcu smanjenja poreskog opterećenja rada, kako bi podstakli konkurentnost i omogućili dodatno povećanje plata - naglasio je Tegeltija.\nS ciljem unapređenja poslovnog okruženja i jačanja jedinstvenog ekonomskog prostora, rekao je Tegeltija, insistiraće da Uprava za indirektno oporezivanje BiH značajno skrati procedure izdavanja PDV broja, a zajedno sa vlastima u Srpskoj i F BiH radiće na punom provođenju svojih zakona o elektronskom potpisu i osiguranju interoperabilnosti sistema elektronskog potpisa u cijeloj BiH.\n- Poboljšaćemo naplatu indirektnih poreza, ojačaćemo kapacitete za upravljanje javnim dugom, obezbijedićemo veću sigurnost makroekonomskih projekcija i unaprijediti budžetsko planiranje. Stvorićemo fiskalni prostor za javna ulaganja radi ubrzanja razvoja saobraćaja, održive energije i digitalne infrastrukture, te boljeg povezivanja BiH sa globalnom ekonomijom. Pripremićemo i ojačati projekte digitalizacije za javni sektor i poslovnu zajednicu - rekao je Tegeltija.\n- U skladu sa obavezama iz Zajedničkih socio-ekonomskih reformi za period 2019-2022. godina, usvojićemo Zakon o porezu na dodatu vrijednost s ciljem usklađivanja s direktivama EU i podrške privrednim društvima. Takođe, usvojićemo konačno i Zakon o osiguranju depozita, čime će se zaokružiti okvir za sanaciju banaka u skladu sa Direktivom o načinima za osiguranje depozita i Direktivom o oporavku i sanaciji banaka. Pružićemo punu podršku entitetskim vladama kako bi se u potpunosti implementirao Projekat jačanja bankarskog sektora u cijeloj BiH - naglasio je Tegeltija.\nPrema njegovim riječima, posebnu pažnju posvetićemo unapređenju digitalne transformacije BiH, kako bi se oslobodio potencijal IT sektora u unapređenju inovativnosti, konkurentnosti i razvoju.\n- Pored toga, provešćemo digitalnu transformaciju usluga kroz veće korištenje e-uprave i e-usluga kako bi se upostavio predvidiv, transparentan, efikasan i odgovoran sistem za podršku građanima i privredi, a s druge strane omogućio sistem za nove načine u borbi protiv korupcije - pojasnio je Tegeltija.\nS ciljem poboljšanja upravljanja i transparentnosti javnih preduzeća, dodao je on, zajedno sa vlastima na entitetskom nivou, izradiće javno dostupne i harmonizovane Registre javnih preduzeća s ažurnim informacijama o vlasništvu, zaposlenim radnicima i sveobuhvatnim financijskim izvještajima, uključujući stanje duga preduzeća, te uvesti "OECD" principe korporativnog upravljanja u javna preduzeća.\nOn je najavio da će novi Sajet ministara, u saradnji sa poslovnom zajednicom i njihovim udruženjima, te vlastima na nivou Republike Srpske i Federacije BiH, raditi zajedno na identifikaciji mjera koje je potrebno sprovesti na nivou BiH, s ciljem zaštite domaće privrede, posebno poljoprivredne proizvodnje.\nNEOPHODNO POVEĆANjE KONKURENTNOSTI I RESTRUKTURIRANjE PRIVREDE\nIstakao je da je za održiv ubrzan ekonomski rast neophodno povećanje konkurentnosti privrede, bolje poslovno okruženje, restrukturiranje privrede, posebno javnog sektora, bolja zaštita domaće privrede i podsticanje investicija.\nIznoseći ekspoze naveo da je održiv rast BDP-a koji treba da bude zasnovan na rastu investicija, povećanju izvoza roba i usluga i smanjenju javnih rashoda planiran i u budućem vremenskom periodu.\nS ciljem unapređenja poslovnog okruženja i jačanja jedinstvenog ekonomskog prostora, rekao je Tegeltija, insistiraće da Uprava za indirektno oporezivanje BiH značajno skrati procedure izdavanja PDV broja, a zajedno sa vlastima u Republici Srpskoj i Federaciji BiH radiće na punom provođenju svojih zakona o elektronskom potpisu i osiguranju interoperabilnosti sistema elektronskog potpisa u cijeloj BiH.\nIMPERATIV U RADU - RAZVOЈ ENERGETSKIH POTENCIЈALA I SAOBRAĆAЈNA INFRASTRUKTURA\nNaglasio je da razvoj energetskih potencijala BiH mora biti imperativ u budućem radu Savjeta ministara.\nIznoseći ekspoze Tegeltija je naglasio da je stabilan energetski sektor pitanje stabilnosti, bezbijednosti i samostalnosti društva, a tek onda komercijalno pitanje.\n- BiH su nužno potrebna pametna ulaganja koja će značajnije i ciljano pokrenuti ekonomsku aktivnost, a gdje sektor energetike ima veliku ulogu. Domaći i evropski energetski kontekst u trenutnom razdoblju pun je velikih odluka, izazova i neizvjesnosti. Zemlje EU predvode provođenje politike čiste energije, značajno mijenjajući energetske paradigme, regulatorne mehanizme i investicione potrebe. Okvirna energetska strategija BiH do 2035. godine daje smjer razvoja energetike u BiH, te traži pravi balans u kontekstu 'energetske trileme' - rekao je Tegeltija.\nNavodeći da je svjestan ograničenja koja stoje pred Savjetom ministara u oblasti energetike, Tegeltija smatra da je pokretanje investicionih ulaganja, tržišnih i regulatornih reformi u svim segmentima energetike, podržanih s čvrstim i strukturiranim provođenjem od svih ključnih učesnika, od kritične važnosti za BiH.\nOn je naglasio da se smjernice za razvoj energetike u BiH baziraju na politikama održivog razvoja kroz tri aspekta - sigurnost snabdijevanja,\nkonkurentnost cijena i politiku dekarbonizacije, odnosno čišće energije.\n- Јasan smjer razvoja energetike važan je preduslov za jačanje investicionih aktivnosti u energetici, što će posljedično dovesti i do rasta investicionih aktivnosti i u drugim, povezanim privrednim granama, te imati širi pozitivan učinak na cjelokupnu ekonomiju - ocijenio je Tegeltija.\nKada je riječ o oblasti saobraćaja, Tegeltija je u ekspozeu naveo da ta oblast mora doprinijeti održivom i stabilnom ekonomskom razvoju kroz četiri opšta cilja, a to su: osigurati institucionalnu efikasnost, finansijsku održivost, podsticanje ekonomskog razvoja i rješavanje ekoloških i društvenih uticaja.\n- Ova četiri cilja moraće biti postignuta kroz specifične akcije u skladu sa potrebama i specifičnostima Republike Srpske, FBiH i Brčko Distrikta - pojasnioje Tegeltija.\nImajući u vidu poziciju Savjeta ministara u procesu izgradnje ključnih saobraćajnica, Tegeltija je naveo da će novi Savjet ministara uraditi sve da obezbijede potrebna finansijska sredstva za izgradnju, te grantove koji će biti podrška entitetima, i na taj način će obezbijediti sve potrebne uslove za finansiranje najznačajnijih projekata u oblasti saobraćajne infrastrukture.\nPrema njegovom mišljenju, ključni prioriteti u BiH u narednom periodu odnose se na završetak izgradnje Koridora Pet-ce, izgradnju auto-puteva Beograd - Sarajevo i Vukosavlje - Brčko - Bijeljina, izgradnju mosta preko rijeke Save u Gradišci, puštanje u saobraćaj mosta Bratoljub u Bratuncu, te uspostavljanje plovnosti rijeke Save.\n- Uspostavljanje putnih komunikacija sa susjednim zemljama i završetak ključnih putnih pravaca unutar BiH, u saradnji sa entitetima, biće još jedan od glavnih prioriteta u radu Savjeta ministara - zaključio je Tegeltija.\nЈAVNA UPRAVA MORA BITI U FUNKCIЈI PRIVATNOG SEKTORA\nNaglasio je da javna uprava mora biti u funkciji privatnog sektora kao glavne poluge privrednog rasta i istinski servis građana.\n- Cilj nam je da pažljivom reformom javne uprave dođemo do unapređenja kvaliteta i učinka javne uprave - rekao je Tegeltija.\nPrema njegovim riječima, proces reforme javne uprave provodi se posredstvom projekta na kojem BiH radi već nekoliko godina, a koji je već dugo u zastoju, zbog nemogućnosti postizanja dogovora o nekim rješenjima.\n- Savjet ministara, u saradnji sa entitetskim vladama, usvojiće potrebne strategije i akcione planove za reformu javne uprave i reformu upravljanja javnim finansijama, te uspostaviti zajednički okvir za praćenje zasnovan na učinku i osigurati finansijsku održivost. Ujedno, uspostavićemo političko tijelo za donošenje odluka u skladu sa ustavnim nadležnostima i ojačati tehničke koordinacione strukture, kako bi se unaprijedio pristup reformi javne uprave na nivou cijele BiH - istakao je Tegeltija.\nOn je dodao da će novi Savjet ministara u saradnji sa vladama Republike Srpske i Federacije BiH izmjeniti zakone o državnoj službi, osiguravajući poštovanje načela zasluge u svim postupcima zapošljavanja, napredovanja, otpuštanja i poboljšanja upravljanja ljudskim resursima.\nPRISTUPANjE EU - ЈEDAN OD STRATEŠKIH CILjEVA BiH\nTegeltija je rekao da je pristupanje EU jedan od glavnih strateških ciljeva BiH i da o tome postoji veoma visok stepen saglasnosti.\nNaglasio je da za njega proces pristupanja EU nije cilj sam po sebi, već predstavlja najbolji okvir za reforme i razvoj BiH, te da je BiH na putu pristupanja EU prešla dug put koji je nepotrebno zaustavljen u ovoj godini.\n- Kada govorim o evrointegracijama, prije svega, mislim na uspostavljanje i primjenu usvojenog mehanizma koordinacije u punom kapacitetu, unapređenje programiranja Instrumenta pretpristupne pomoći, te provođenje preporuka koje su date u Mišljenju Evropske komisije o zahtjevu BiH za članstvo u EU, sve s ciljem da BiH što prije stekne status zemlje kandidata - istakao je Tegeltija.\nPodnoseći ekspoze poslanicima Predstavničkog doma parlamenta BiH, on je naglasio da je provođenje evopskih inetegracionih procesa s ciljem postizanja punopravnog članstva u EU jedno od strateških opredjeljenja BiH i u narednom periodu.\nU ovim izazovnim i refomskim vremenima i za samu EU, rekao je Tegeltija, BiH mora da pokaže dodatnu spremnost, inicijativu i snagu kako bi bila prepoznata kao ravnopravan partner i kredibilan sagovornik u ovom procesu.\n- Sticanje statusa zemlje kandidata, za BiH bi predstavljalo potvrdu dosljedne i uspješne primjene najviših demokratskih standarda i provođenja reformskih procesa u zemlji, a prvenstveno korak bliže u dostizanju standarda zemalja članica EU - istakao je Tegeltija.\nOn je ocijenio da je put ka EU zapravo put reformi u svim oblastima društva i s tim u vezi BiH mora da bude spremna da ispuni niz kriterijuma i obaveže se na dosljednu primjenu evropskih standarda i vrijednosti.\nTegeltija je istakao da je prvi korak na tom putu realizacija prioriteta iz Analitičkog izvještaja Evropske komisije kao dijela Mišljenja o zahtjevu BiH za članstvo u EU, podsjetivši da je u maju ove godine Evropska komisija objavila Mišljenje dajući detaljnu analizu trenutne situacije u BiH i listu prioriteta u okviru političkog i ekonomskog kriterijuma i 33 pregovaračka poglavlja, na kojima institucije u BiH moraju ubrzano da rade na putu ka pridruženju EU.\n"Svjesni smo svih potencijalnih izazova imajući u vidu kompleksnost i težinu ispunjavanja pojedinih obaveza, ali smo i spremni da odlučno nastavimo da radimo na provođenju definisanih prioriteta, pri čemu očekujemo podršku građana i javnosti, kao neizostavnog partnera u ovom procesu, vjerujući da postoji njihovo jasno opredjeljenje da se u potpunosti integrišu u evropske strukture i dijele njihovu stabilnost", rekao je Tegeltija.\nOn je naveo da je jedan od ključnih zadataka usaglašavanje i usvajanje Metodologije izrade Programa integrisanja BiH u EU i samog Programa, u skladu sa sistemom koordinacije procesa evropskih integracija u zemlji.\n- Želim da naglasim da je u toku provođenje pripremnih aktivnosti za novi višegodišnji finansijski okvir EU za period 2021-2027, odnosno za treću generaciju Instrumenta pretpristupne pomoći - naveo je Tegeltija.\nOn je rekao da je namjera je u narednom periodu novi Savjet ministara radi na unapređenju procesa programiranja i povlačenja sredstava iz fondova Evropske unije.\n- Takođe, uložićemo dodatne napore za jačanje apsorpcionih kapaciteta i povećanju stope iskorištenosti fondova EU, a sve sa ciljem usklađivanja sa standardima EU, jačanja civilnog društva, unapređenja regionalne saradnje i dostizanja održivog razvoja i unapređenja životnog standarda građana - istakao je Tegeltija.\nOn je najavio da će preduzeti i neophodne mjere za unapređenje pristupa Programima Unije koje Evropska komisija stavlja na raspolaganje zemljama članicama i zemljama u procesu pristupanja EU u različitim oblastima, a kako bi stvorili prilike za mala i srednja preduzeća, škole, studente, univerzitete, nevladine organizacije, sindikate i udruženja, da koriste i crpe ovaj vid pomoći i bespovratnih sredstava EU.\n- Prihvatanje evropskih standarda podrazumijeva angažman cjelokupnog društva i aktivno učešće svih nivoa vlasti u procesu pristupanja čime se iskazuje volja i spremnost za unapređenje kvaliteta života građana kroz jačanje demokratiskih institucija i vladavine prava, tržišnom ekonomijom, visokim standardima zaštite ljudskih i manjinskih prava i domaćim zakonodavstvom prilagođenim onom u EU, na čemu planiramo aktivno da radimo i u narednom periodu - ocijenio je Tegeltija.\nPrema njegovim riječima, veoma je važno da se razumije da proces pridruživanja EU predstavlja garanciju zajedničke budućnosti i sigurnost da će građani BiH živjeti u boljem, pravednijem i bogatijem društvu.\nRAZVIЈATI SARADNjU SA NATO U SKLADU SA VOLjOM KONSTITUTIVNIH NARODA\n- U tom kontekstu, NATO svakako ima nezanemarljivu ulogu i BiH svoje odnose sa ovom vojno-političkom organizacijom treba razvijati u skladu sa vlastitim interesima i potrebama, polazeći od 'Programa reformi BiH', kao bazičnog dokumenta kojim je definisan okvir daljeg razvoja odnosa između dvije strane, ali i određene aktivnosti koje nadležne institicije u BiH trebaju sprovesti u pravcu jačanja spostvenih kapaciteta kako bi bile sposobne odgovoriti na postojeće i buduće bezbjednosne izazove - istakao je Tegeltija.\nOn je ocijenio da BiH mora razvijati saradnju sa svima, ali i u skladu sa iskazanom voljom i opredjeljenjem svih njenih konstitutivnih naroda, te samo one aktivnosti, bile one unutrašnjeg ili spoljnog karaktera, koje počivaju na dogovoru i saglasnosti svih u BiH imaju šansu za uspjeh, u korist i na dobrobit svih njenih građana.\n- Samo na taj način BiH će se manifestvovati kao zajednica ravnopravnih naroda. Ne možemo sebi dozvoliti bilo kakav luksuz da pitanja o kojima ne postoji potpuna saglasnost u BiH dominiraju našim životima. Moramo se okrenuti razvojnim projektima, njegovati i razvijati saradnju sa svima, na prvom mjestu sa našim susjedima, ali i sa svima koji su spremni da, na partnerskim odnosima, gradimo međusobne odnose - rekao je Tegeltija.\nGovoreći o vladavini prava, Tegeltija je predstavljajući ekspoze poslanicima Predstavničkog doma parlamenta BiH naveo da će posebna pažnja biti posvećena usaglašenim reformama u oblasti pravosuđa.\n- Usvojićemo revidirani Zakon o Visokom sudskom i tužilačkom savjetu i Zakon o sudovima u BiH u skladu sa evropskim standardima, provesti mjere u oblasti krivičnog postupka navedene u akcionom planu Visokog sudskog i tužilačkog savjeta, te dosljedno primijeniti i unaprijediti pravila o imenovanju, ocjenjivanju rada, integritetu i edukaciji sudija i tužilaca - naglasio je Tegeltija.\nOn je dodao da će biti usvojena i revidirana Strategija za rad na predmetima ratnih zločina, te da će revidirati zakone o izvršnom postupku u entitetima i Distriktu Brčko, posebno s ciljem smanjenja broja neriješenih predmeta u vezi sa komunalnim uslugama oslobađajući sudove tereta nespornih potraživanja.\nU oblasti borbe protiv korupcije, kaže Tegeltija, osiguraće provođenje strategija i akcionih planova za borbu protiv korupcije, posebno kroz obezbjeđivanje odgovarajućih resursa i uspostavljanje mehanizama za praćenje.\n- Pokazaćemo napredak u postizanju rezultata u suzbijanju i prevenciji korupcije, posebno uvođenjem djelotvornih sankcija koje imaju i preventivni efekat, uključujući oduzimanje protivpravno stečene imovinske koristi - pojasnio je on.\nU oblasti bezbijednosti, novi Savjet ministra će, najavio je Tegeltija, poboljšati kapacitete za borbu protiv terorizma kroz bolju saradnju i koordinaciju, jačanjem razmjene kriminalističkih obavještajnih podataka i uspostavljanjem programa za sprečavanje radikalizacije i pomaganje u raskidanju sa nasilnim ekstremizmom.\nKada je riječ o borbi protiv organizovanog kriminala, Tegeltija je najavio da će biti ojačana saradnja među agencijama za provođenje zakona, posebno uspostavljanjem specijalizovanih istražnih timova za više složenih slučajeva koji uključuju privredni kriminal, korupciju i organizovani kriminal, poboljšanje međusobnog pristupa bazama podataka i sigurnu razmjenu informacija, jačanje financijskih istraga i uspostavljanje kontaktne tačke za vatreno oružje.\n- U potpunosti ćemo provesti Sporazum o operativnoj saradnji sa Europolom te pokazati napredak ka uspostavljanju evidencije o istragama, gonjenju, konačnim presudama, zaplijeni i oduzimanju imovine stečene krivičnim djelom u slučajevima organizovanog kriminala, sa posebnim fokusom na pranje novca - istakao je Tegeltija.\nOn je posebno istakao da će novi Savjet ministara raditi na unapređenju institucionalnog i zakonodavnog okvira, te jačanju kapaciteta, kako bi se ojačala prevencija i borba protiv korupcije, organizovanog kriminala, uključujući pranje novca i terorizam.\nODRŽAVATI ZAЈEDNIČKE SЈEDNICE SAVЈETA MINISTARA I VLADA SRPSKE I FBiH\nZoran Tegeltija naglasio je da je njegova namjera da dodatno unaprijedi institucionalnu saradnju između svih nivoa vlasti, jer je siguran da dobra institucionalna saradnja može da odblokira ili ubrza mnoge procese u BiH.\n- S tim u vezi, jedna od mojih prvih aktivnosti biće zajednički sastanak sa predsjednikom Vlade Republike Srpske i premijerom Federacije BiH, s ciljem iznalaženja modaliteta za čvršću i redovnu saradnju na institucionalnom nivou. Namjera mi je da uvedemo praksu redovnih kvartalnih sastanaka, jer sam siguran da ćemo kroz zajednički rad i otvoren i konstruktivan dijalog, uspjeti da prevaziđemo mnoga otvorena pitanja - konstatovao je Tegeltija.\n- Pored toga, harmonizacija zakonskih i podzakonskih rješenja između različitih nivoa vlasti umnogome će olakšati stvaranje jedinstvenog ekonomskog prostora u BiH, te tako ubrzati protok roba i usluga i veću mobilnost kapitala i radne snage - ocijenio je on u ekspozeu.\nPrema njegovim riječima, puna primjena usvojenog mehanizma koordinacije omogućiće usaglašavanje potrebnih reformskih procesa, njihovu bržu i lakšu implementaciju, prihvatljivu svim nivoima vlasti u BiH, jer je mehanizam koordinacije "alat" koji omogućava da se dođe do rješenja u svim situacijima, a sa druge strane omogućava da BiH "govori" jednim glasom prema međunarodnim finansijskim institucijama i međunarodnoj zajednici.\n- Za vrijeme mandata ovog Savjeta ministara neće se desiti da aranžmani vlada entiteta sa međunarodnim finansijskim institucijama budu zaustavljeni zbog toga što Savjet ministara nije ispunio svoje obaveze, a usaglašene politike između vlada entiteta biće uvijek i politike Savjeta ministara. Takođe, želimo nastaviti izgradnju dobrosusjedskih odnosa sa Srbijom, Hrvatskom i Crnom Gorom uz rješavanje otvorenih pitanja na principima reciprociteta, međusobnog uvažavanja i poštovanja međunarodnog prava - istakao je Tegeltija.\nZA RЈEŠAVANjE MIGRANTSKE KRIZE NEOPHODNA KOORDINACIЈA SVIH NIVOA VLASTI\nRekao je da je povećan priliv migranata u BiH u prošloj i ovoj godini otkrio brojne nedostatke i nepostojanje koordinacije između različitih nivoa vlasti.\n- Migrantska kriza već duže vremena predstavlja veliki socijalni problem, a prije svega i bezbjednosni. Međutim, vlast u prethodnom periodu nije imala adekvatan odgovor na ovaj rastući problem. Kroz reagovanje na povećane migracijske tokove vlast u BiH pokazala je značajne institucionalne i koordinacijske slabosti, a migraciona politika spada u isključivu nadležnost nivoa BiH. Mehanizmi odgovora na krizu koji se odnose na kontrolu granica su slabi i zahtijevaju značajna poboljšanja ukazao je Tegeltija.\nPodnoseći ekspoze on je ocijenio da Ministarstvo bezbijednosti, nažalost, nije uspjelo osigurati djelotvornu koordinaciju i osigurati adekvatan nadzor granica, identifikaciju i registraciju migranata.\n- Ipak, s obzirom na veličinu problema, posvetio sam pitanju migrantske krize posebnu pažnju i ovom ekpozeu. Preciznije govoreći, zatvaranje migrantske rute preko centralne Srbije prema Mađarskoj i istočnoj Hrvatskoj krajem 2017. godine, dovelo je do otvaranja ruta prema BiH. Do tada su u BiH registrovani samo sporadični slučajevi ilegalnog prelaska granice. Ovaj problem je eskalirao u 2018. i 2019. godini, tokom kojih je od Službe za poslove sa strancima BiH registrovano više od 25.000 ilegalnih migranata na godišnjem nivou. O veličini problema govori i podatak da je samo u 2015. godini u Srbiji registrovan prelazak oko 750.000 migranata - naveo je Tegeltija.\n- To su uglavnom muškarci, starosti do 35 godina, koji na teritoriju BiH ulaze ilegalno, kršeći međunarodne i domaće propise. Shodno navedenom, postoji opravdana bojazan da je riječ o bezbjednosno interesantnim licima, koja se mogu dovesti u vezu sa terorističkim organizacijama i učešćem na stranim ratištima. Većina ovih osoba u BiH ulazi iz Srbije, dok manji dio stiže iz Crne Gore. U oba slučaja za ulaske u BiH se koriste različiti lokaliteti u pograničnom pojasu koji ne spadaju u službene granične prelaze - istakao je Tegeltija.\nOn je ocijenio da nijedan organ niti država ne može samostalno riješiti ovaj bezbjednosni problem te je potrebno djelovati zajedno i tražiti regionalno rješenje.\n- U okviru ovih aktivnosti neophodno je strogo se pridržavati Ustavom i zakonom propisanih nadležnosti i ovlašćenja. Svi imamo profesionalnu, ljudsku i moralnu obavezu da preduzmemo sve što je u našoj moći da zaštitimo teritoriju i građane i očuvamo povoljan bezbjednosni ambijent. U rješavanju ove krize od izuzetnog značaja je sinhronizovano i zajedničko djelovanje Koordinacionog tijela za pitanja migracija u BiH, Koordinacionog tijela za praćenje kretanja ilegalnih migranata preko teritorije Republike Srpske i nadležnih subjekata u kantonima koji su najviše izloženi problemima u vezi sa kretanjem ilegalnih migranata - ocijenio je Tegeltija.\n- Neophodno je dodatno materijalno i tehničko opremanje Granične policije BiH i drugih poslicijskih agencija koje direktno pružaju pomoć Graničnoj policiji u skladu sa potpisanim sporazumima, imajući u vidu da kontrola tzv. prirodnih granica prema Crnoj Gori i Republici Srbiji, kontrola na dosadašnji način ne može dati odgovarajući uspjeh - istakao je on.\n- Prije svega, potrebna je nabavka opreme za dnevno i noćno osmatranje, različite vrste senzorskih i radarskih sistema za otkrivanje ilegalnih prelazaka, dronova za nadzor granice, opreme za dokumentovanje, terenska vozila... Takođe, potrebno je obezbijediti dodatna finansijska sredstava za materijalne troškove /gorivo, održavanje vozila, dodaci na plate za prekovremeni rad, smještaj na terenu, troškovi korištenja telekomunikacione opreme i slično - naglasio je Tegeltija.\n- Potrebno je, takođe, optimalnije koristiti postojeće ljudske kapacitete njihovim angažovanjem na najugroženijim područjima. Takođe, treba nastaviti sa pružanjem pomoći Graničnoj policiji BiH od MUP-a Republike Srpske i policijskih agencija sa nivoa BiH, odnosno Sipe i Direkcije za koordinaciju policijskih tijela BiH, kao i kantonalnih i federalnog MUP-a u okviru njihove teritorijalne nadležnosti - dodao je Tegeltija.\n- Neophodno je pojačati mjere na sprečavanju, otkrivanju i procesuiranju lica i kriminalnih grupa koje se dovode u vezu sa krijumčarenjem migranata, a sa posebnim akcentom na oblike organizovanog i prekograničnog kriminaliteta. Sa žrtvama krijumčarenja postupati u skladu sa domaćim zakonodavstvom, međunarodnim konvencijama i preporukama - naveo je Tegeltija.\nOn smatra da je neophodno intenzivirati saradnju na regionalnom nivou, kao i saradnju sa Međunarodnom organizacijom za migracije, te da je od vitalnog značaja zaštita istočne granice, sa osnovnim ciljem smanjenja priliva migranata na teritoriju BiH.\nAKTIVNOSTI S CILjEM RЈEŠAVANjA PITANjA IZBЈEGLICA, RASELjENIH I POVRATNIKA\nTegeltija je rekao da rješavanje pitanja izbjeglica, raseljenih lica i povratnika mora biti prioritet u mandatu novog Savjeta ministara, a aktivnosti će se odvijeti u tri segmenta - obnova stambenih jedinica i objekata, održivi povratak i elektrifikacija.\nKada je riječ o segmentu obnove stambenih jedinica i objekata, Tegeltija je najavio da će se aktivnosti na rješavanju otvorenih pitanja u tom domenu provoditi kroz regionalni Program stambenog zbrinjavanja, Projekat zatvaranja kolektivnih centara i alternativnih smještaja putem osiguranja javnih stambenih rješenja, Projekat rekonstrukcije stambenog fonda, preko Saudijskog razvojnog fonda, Projekat rekonstrukcije stambenog fonda, preko Fonda za međunarodni razvoj i Projekat stambenog zbrinjavanja Roma.\n- Da bi obezbjedili održivi povratak, radićemo na obnovi komunalne i socijalne infrastrukture, a poseban segment biće elektrifikacija. Prema tome, novi Savjet ministara intenzivno će provoditi mjere koje će osigurati održivi povratak prognanih i raseljenih lica - pojasnio je Tegeltija.\nPodnoseći ekspoze pred poslanicima Predstavničkog doma parlamenta BiH, Tegeltija je naveo da će politike koje pružaju prilike mladim ljudima, ženama i ostalim osjetljivim kategorijama biti u posebnom fokusu Savjeta ministara.\n- Veliki odlazak kvalifikovane radne snage ostaje jedan od najhitnijih i najozbiljnijih izazova za zemlju. Nažalost, obrazovanje i dalje ne pruža jednake mogućnosti za sve, a pri tom mislim na učenike iz reda manjina i one sa invaliditetom - rekao je Tegeltija.\nOn je naglasio da BiH i dalje pati od neusklađenosti vještina sa tržištem rada, dok gotovo 90 odsto nezaposlenih ostaje dugoročno nezaposleno, a posebno se žene i mladi suočavaju sa izazovima u zapošljavanju.\nPrema najnovijoj anketi o radnoj snazi iz 2018. godine, kaže Tegeltija, stopa nezaposlenosti mladih iznosi 38,8 odsto, dok je, poređenja radi, stopa nezaposlenosti mladih u EU 14,5 odsto.\n- Samo je oko jedne trećine svih radnosposobnih žena ekonomski aktivno, bilo da su zaposlene ili traže zaposlenje, dok bi BDP zemlje u prosjeku mogao biti 20 odsto veći ukoliko bi žene učestvovale na tržištu rada na istom nivou kao i muškarci. Stalna visoka razlika u zaposlenosti kod polova od preko 20 procentnih poena nije se poboljšala posljednjih godina i dvostruko je viša od prosjeka EU - precizorao je Tegeltija.\nS tim u vezi, najavio je on, Savjet ministara će, u saradnji sa vladama Republike Srpske i FBiH, osigurati podsticaje i posebne programe finansiranja preduzetničkog kapitala i preduzetništva mladih, kako bi se pojednostavilo osnivanje preduzeća od strane mladih ljudi, posebno u sektorima visokog potencijala kao što su turizam, uslužne djelatnosti, informacione tehnologije i kreativne industrije.


ponedeljak, 11. decembar 2017. 09:58h\nTrinaestogodišnji Ilija Serafimović iz Pančeva je osvojio treće mesto u petom kolu Lige rešavača šahovskih problema D.S.\nMladi Pančevac, Ilija Serafimović, ponovo je zablistao osvojivši treće mesto u konkurenciji naših najboljih rešavača, članova reprezentacije, sa 45 poena od 60 mogućih. Ovaj sjajan rezultat doneo mu je novih 15 rejting poena, tako da će uz uspehe sa prethodnih kola, na rejting listi koja izlazi 1. januara, dobrano preći granicu od 2.000 bodova.\nNakon završetka poslednjeg kola, sumirani su rezultati i proglašeni najuspešniji rešavači ovogodišnje lige, u seniorskoj i juniorskoj konkurenciji. Naš trinaestogodišnji sugrađanin ubedljivo je trijumfovao među juniorima do 18 godina, a valja napomenuti da je u ukupnom plasmanu zauzeo 4. mesto, odmah iza trojice starijih kolega, velemajstora.\nPobednici u obe konkurencije osim medaljama i diplomama, nagrađeni su vrednim umetničkim slikama i šahovskim knjigama.\nMladi Serafimović nastavio je sa uspesima i u komponovanju šahovskih problema. Krajem novembra, britanski časopis “Problemist” reprodukovao je njegov dvopotez, kao primer rekorda u promocijama figura. U rešenju ovog problema, Ilija je uspeo da ostvari čak šest različitih promocija skakača.\nDvostruki juniorski prvak sveta u šahovskoj kompoziciji je pre nekoliko dana i zvanično postao najmlađi sudija u istoriji problemskog šaha. Početkom decembra, na ruskom sajtu Super-problem, raspisan je 202. tematski turnir u kompoziciji dvopoteza, na kojem mu je kao pobedniku jednog od prethodnih turnira, pripala čast da sudi na temu koju je zadao.\nRok za slanje radova je 8. januar, a Ilijinu presudu možemo očekivati do kraja februara.


Lester izbacuje homofobične navijače sa stadiona – GayEcho\nEngleski fudbalski klub Lester saopštio je da je nekoliko navijača izbačeno sa stadiona zbog skandiranja homofobnih parola, tokom utakmice sa Brajtonom u Premijer ligi, preneli su britanski mediji.\nLester je u subotu kao domaćin pobedio Brajton sa 2:0, u drugom kolu Premijer lige, a redari su tokom utakmice morali da izbace nekoliko domaćih navijača, koji su bili smešteni na tribini pored gostujućih navijača, pošto su pevali uvredljive pesme.\n“Posvećeni smo u kreiranju strastvene atmosfere i dobrodošlice na naš stadion, na kome svi mogu slobodno da uživaju u utakmici”, navodi se u saopštenju Lestera.\n“Iako smo razočarani što su ste takve uvrede čule tokom utakmice u subotu, zadovoljni smo što je naša redarska služba reagovala brzo i na odgovarajući način”, piše u saopštenju.\n« Poverenica podržala sve aktivnosti tokom “Nedelje ponosa”\nLezbijski poljubac Katarine Radivojević »


Upitnik EU – Brisel ne pita za Kosovo\nŠtefan FIle na konferenciji za novinare nakon prezentovanja Upitnika EU premijeru Srbije Mirku Cvetkoviću, Beograd 24. novembar 2010.\nOdgovori na više hiljada pitanja koje je iz Brisela u Beograd doneo evropski komesar za proširenje Štefan File, biće pripremljeni do kraja januara obećao je predsednik Vlade Srbije Mirko Cvetković i najavio da će nakon toga uslediti konsultacije sa Evropskom komisijom, te moguća dodatna pitanja sa ciljem da se u drugoj polovini 2011. godine dobije status kandidata.\nUkoliko zaista bude pratila takav tempo Srbija bi mogla postati i država koja je u redu onih što su najbrže odgovorili na pitanja, odnosno Evropskoj uniji ponudila precizno skenirano stanje svojih institucija, privrede, ljudskih prava ... No, atmosferu optimizma kvari samo odnos prema pitanju koje ostaje ključno, uprkos popustljivosti koju Brisel pokazuje.\nKosovo – ili koliko će pitanja iz Upitnika uzdrmati čvrstu srpsku poziciju o nepriznavanju pre dve godine u Prištini proglašene nezavisnosti. Očekivano, a i sudeći po onome što je File kazao u Beogradu, za sada, Evrpska unija konačno izjašnjavanje i ne traži\n„Kosovo nije obuhvaćeno Upitnikom. Uprkos tome postoji jedan broj pitanja koja se tiču saradnje Beograda i Prištine. Ali i ona Kosovo tretiraju statusno neutralno na način kako je to bilo i u Sporazumu o stabilizaciji i pridruživanju“, kazao je File.\nUmesto tog osetljivog, među oko dve i po hiljade pitanja i približno isto toliko potpitanja biće i ona koja bi trebalo da skeniraju stanje odnosa i saradnje u regionu. To je i teren ključan za Srbiju, podvlači u izjavi za RSEo direktor „Fridrih Ebert“ fondacije Mihael Erhke.\nMislim da neće biti moguće blokirati proces prijema Srbije u Evrpsku uniju zbog Kosova, ali postojaće zahtevi da se takav aranžman pronađe, ocenjuje Mihael Erhke.\n„Mislim da je pitanje pomirenja sa susedima, najvećim delom odgovornost Srbije“, ocenio je on.\nNa pitanje povodom Upitnika EU, šta misli kakav će biti odgovor Srbije o granicama i broju stanovnika, Erhke odgovara:\n„Mislim da se neka vrsta dobrog aranžmana mora pronaći. I to praktičnog, ne filozofskog. Takođe, mislim da neće biti moguće blokirati proces prijema Srbije u Evrpsku uniju zbog Kosova, ali postojaće zahtevi da se takav aranžman pronađe. To će se dogoditi“.\nGranica, stanovništvo, teritorija\nSrbija će davati odgovore i na pitanja iz Upitnika poput onih o pravosuđu (svrstanih u red najproblematičnijih), a kada odgovori na sve to neće značiti da je i sistem promenjen.\n„Davanjem odgovora vi zapravo sebi dajete polaznu liniju. Zapravo dajete osnov za ocenu o tome na kom ste stepenu razvoja u odnosu na ispunjavanje standarda i krećete u pravljenje sopstvenih planova za pregovore o budućem članstvu“, kaže nekadašnja dirktorka vladine kancelarije za pridruživanje EU Tanja Miščević.\nSlužbenik uređuje zastave Srbije i EU pred konferenciju za novinare na kojoj je prezentovan Upitnik, 24. novembar 2009.\nSam Štefan File pozdravio je stepen mobilnosti koji pokazuju srpski zvaničnici podsećajući da se to upravo nadovezuje na dobre signale koji stižu iz Brisela.\n„Odluka Saveta ministara od 25. oktobra iznad svega potvrdila je odluku Evropske unije da podrži Srbiju i naglasila veliku nadu koju imamo pri otvaranju nove faze u našim odnosima“, kazao je File.\nNo, koliko god ga držali po strani – ključni problem uvek izbija na površinu.\n„To su pitanja granica, stanovništva, teritorije. To su ključna pitanja na koja Srbija u ovom trenutku još uvek nema adekvatne odgovore, a mora ih dobiti pre nego što pomisli da pravi sledeće korake ka Evropskoj uniji“, izjavila je nekadašnja pomoćnica šefa diplomatije Aleksandra Joksimović.\nUpravo u tom smislu, dok je File predavao Upitnik Cvetkoviću, neki od vodećih srpskih eksperata za spoljnu politiku na skupu koji je organizovao Evropski pokret u Srbiji, kosovsko pitanje ipak su podvukli kao ključno. Profesor na Fakultetu političkih nauka Vladimir Pavićević tako se založio da Upitnik bude podsticaj za zauzimanje odnosa prema Kosovu, zasnovanog na realnom stanju.\n„Ta politika Srbije prema Kosovu trebalo bi da bude podvedena pod pregovore o uslovima za prihvatanje kosovske nezavisnosti. Moje mišljenje je da Srbija u ovom trenutku i u narednom periodu neće moći više od toga“, ocenio je Pavićević.\nTri četvrtine posla već "sažvakano"\nAli, za sada, vlast u Beogradu zacrtala je sebi da hitro odgovori na pristiglu listu pitanja, za šta će oformi i poseban Akcioni tim, najavio je premijer Cvetković.\n„Na osnovu tog akcionog plana verujemo da ćemo biti u mogućnosti da odgovorimo na sva otvorena pitanja“, rekao je on.\nPredstavnici Vlade i Štefan File prilikom prezentovanja Upitnika, 24. novembar 2010.\nTo je potez koji je pozdravio komesar File.\n„Pozdravljam inicijativu Vlade da formira akcioni plan nakon izveštaja Evropske komisije o napretku Srbije. Kao i to što će se pred pripreme mišljenja Evropske komisije suočiti sa otvorenim pitanjima i primedbama iz njenog izveštaja“, kazao je File.\nAkcioni tim bio bi nosilac procesa koji bi omogućio Srbiji, po zamisli zvaničnika, da na pitanja odgovore barem dva meseca brže nego što je to prošle godine učinila Crna Gora. Predsednik Evropskog pokreta Živorad Kovačević podvlači da proces ubrzava upravo ugledanje na iskustva iz komšiluka.\n„Jer sama činjenica da su zemlje u susedstvu dobile upitnike omogućava da se izvrše odgovarajuće pripreme. Tako da ja mislim da je tri četvrtine posla već sažvakano“, smatra Kovačević.\nNajavljenu brzinu u davanju odgovora mogućom smatra i bivši ambasador Srbije u Ujedinjenim nacijama Pavle Jevremović. Uz jednostavno objašnjenje:\n„Mi smo ljudi kampanjske prirode. Verujem da ćemo odgovoriti“.\nBrzo ili malo sporije, na Beogradu je da ponudi kvalitetne i istinite odgovore koji će biti vraćeni u Brisel, odakle će potom stići dodatna pitanja. Upitnik sam po sebi, ništa ne menja, podseća Kovačević.\n„Važno je da je to formatizirano na takav način da je vrlo lako proveravati da li je ono što piše ne samo tačno, nego i da li se čini dovoljno da se to ispravi. Jer ne treba imati iluzije da će nekim političkim putem ili nešto naokolo moći da se bilo šta izbegne“, upozorio je on.


Lokaciji tima možete da pristupite sa SharePoint početne stranice, iz odeljka " datoteke " u Microsoft 365 grupi ako je omogućen Microsoft 365 grupe ili u pokretu sa SharePoint aplikacijama za mobilne uređaje. Možete i da pronađete SharePoint datoteke u usluzi OneDrive.\nNapomena: Neka funkcionalnost se postepeno uvodi u organizacije koje su podešene ciljane opcije izdavanja u usluzi Microsoft 365. To znači da možda još uvek ne vidite ovu funkciju ili da izgleda drugačije od onoga što je opisano u člancima pomoći.\nIntegracija sa Microsoft 365 grupe u SharePoint\nMicrosoft 365 grupe je moжna i produktivna platforma za SharePoint korisnika koji spaja razgovore i kalendar iz Outlook, informacija i datoteka iz SharePoint, zadataka iz Planner i deljene OneNote beležnice u jedan prostor za saradnju za vaš tim. Ako je Microsoft 365 grupe omogućen, svi novi i postojeći Microsoft 365 grupe dobili sajt tima.\nVažno: Trenutno je integracija sa Microsoft 365 grupe dostupna samo SharePoint i ako administrator omogući Microsoft 365 grupe. Ako ste administrator, pogledajte članak Upravljanje ko može da kreira Microsoft 365 grupe za korake za omogućavanje Microsoft 365 grupe za vašu organizaciju. Bez Microsoft 365 grupe integracija nećete imati pristup Microsoft 365 resursima grupe kao što je deljeni Outlook Prijemno sanduče ili deljeni Outlook kalendar.\nAko je Microsoft 365 grupe omogućeno, kada kreirate sajt tima, automatski se kreira Microsoft 365 grupa. Svi korisnici koje dodate na sajt tima automatski se dodaju u Microsoft 365 grupu. Slično tome, kada kreirate grupu Microsoft 365 u programu Outlook, lokacija SharePoint tima se automatski kreira i svi korisnici koje dodate u vašu Microsoft 365 grupi dodaju se na sajt tima.\nSvi članovi Microsoft 365 grupe imaju pristup sajtu tima, a svi članovi sajta tima imaju pristup Microsoft 365 grupi. Članovi mogu da dodaju dodatne biblioteke dokumenata, liste i veb aplikacije, po potrebi. Nema potrebe da kreirate listu distribucije ili SharePoint grupu.\nPored toga što možete da pristupate datotekama biblioteke dokumenata direktno sa lokacije tima, možete da pristupite i tako što ćete kliknuti na datoteke na gornjoj traci za navigaciju Microsoft 365 grupi u programu Outlook. Da biste došli do sajta tima povezanog sa Microsoft 365 grupom, samo izaberite stavku Sajt.\nDa biste se vratili na Microsoft 365 grupu sa lokacije tima, kliknite na naslov lokacije da biste otvorili karticu grupe, a zatim kliknite na ikonu za aplikaciju na koju želite da odete.\nImate inspiraciju oko toga šta možete da postignete sa lokacijom tima tako što ćete pogledati uputstvo vođeno.\nDa biste napravili Microsoft 365 grupu sa lokacijom tima, pogledajte članak Kreiranje grupe u programu Outlook.\nNapomena: Pitate se kada se koriste OneDrive za posao ili školu ili SharePoint sajt tima? Pogledajte da li treba da sačuvam datoteke u usluzi OneDrive ili SharePoint? informacije o tome koje možete da koristite.\nPrilagodite Microsoft 365 sajt tima za skladištenje datoteka i deljenje


Produžiti legalizaciju oružja - Društvo - Dnevni list Danas\nPočetna » Društvo » Produžiti legalizaciju oružja\nAutorka istraživanja "Oružje na meti": zloupotreba vatrenog oružja u Srbiji piše za Pravo Danas\n* Građani Srbije posedovanje oružja obrazlažu neophodnošću za samoodbranom, zaštitom poseda i imovine * Negativan stav prema oružju najčešće je povezan sa nesigurnošću koju ono prouzrokuje u javnom prostoru, posebno sa rizicima po decu * Akcija legalizacije oružja daje veoma slabe rezultate i nije iskorišćena za slanje poruka o žrtvama među decom\n0Piše: DanasOnline 28. maja 2015. 20.58\nOvo su zaključci koji se mogu izvući na osnovu mišljenja građana unetih na platformu „Oružje na meti“ (www.oruzjenameti.org). Negativne komentare o bezbednosti u svojoj sredini češće daju građani koji smatraju da je nošenje oružja nepotrebno nego oni koji ga smatraju potrebnim. U pitanju je pilot-projekat i veoma mali uzorak na osnovu koga se može zaključiti samo još da pozitivne stavove o nošenju oružja najčešće iznose građani sa specifičnim primedbama na zakone koji se dotiču pitanja oružja, što ide u prilog uverenju da ovakvi komentari pripadaju prvenstveno osobama profesionalno ili kroz hobi povezanim sa vatrenim oružjem. Apsolutna većina posetilaca ove platforme je protiv nošenja oružja, osim u vrlo restriktivnim okolnostima za potrebe vojske i specijalnih snaga policije, i u slučajevima jasne ugroženosti života građana.\nPitanje posedovanja i korišćenja oružja aktuelizovano je serijom ubistava vatrenim oružjem u kontekstu porodičnog nasilja, kao i tekućom akcijom predaje vatrenog oružja koje nije dozvoljeno posedovati (automatsko oružje i bombe), odnosno legalizacije oružja koje je dozvoljeno ali građani za njega ne poseduju dozvolu. Ova tromesečna akcija, tokom koje se ne postavlja pitanje o poreklu oružja i ne sankcioniše njegovo ilegalno posedovanje, završava se 4. juna, a usledila je nakon usvajanja novog Zakona o oružju i municiji. Međutim, ni tokom pripreme ovog zakona, ni pre otpočinjanja akcije legalizacije, nisu vršena nikakva istraživanja o stavovima građana prema posedovanju i nošenju oružja, eventualnom osećanju nebezbednosti ili nepoverenju prema bezbednosnim strukturama, ili drugim argumentima koji opredeljuju građane za posedovanje oružja. Poslednja ovakva objavljena istraživanja rađena su pre desetak godina – za Južnu Srbiju 2004, za Srbiju 2005. i šire istraživanje za region „Kultura oružja u jugoistočnoj Evropi“ 2006. godine. Ova istraživanja objavio je Regionalni centar za kontrolu malokalibarskog oružja i lakog naoružanja u Jugoistočnoj i Istočnoj Evropi (SEESAC), koga podržava Evropska unija, a deluje pri kancelariji Programa UN za razvoj (UNDP) u Beogradu. Upravo ova kancelarija je i postavila pomenutu platformu „Oružje na meti“ i danas će u beogradskom Medija centru prezentovati nalaze šireg istraživanja, na osnovu 400 novinskih tekstova o incidentima sa zloupotrebom oružja u poslednje dve godine.\nJoš uvek je nejasno da li će Ministarstvo unutrašnjih poslova bar ovom prilikom ponuditi analitičke podatke o broju i posledicama incidenata sa vatrenim oružjem u Srbiji, polu, starosti, i drugim elementima profila počinilaca i žrtava ovih incidenata. Ono što jeste izvesno je da akcija legalizacije daje veoma slabe rezultate i da nije iskorišćena za slanje poruka o žrtvama među decom, ženama, slučajnim prolaznicima, i uopšte elementima simboličkog i strukturalnog nasilja prema drugima, drugačijima i ranjivim grupama koje sa sobom nosi rašireno posedovanje oružja u domaćinstvima. Deo ove slagalice čine i zloupotrebe oružja u legalnom posedu, uključujući i neke pripadnike sektora bezbednosti. Akcija nije praćena podsticajnim merama, čak ni u vidu smanjenja poreza za oružje, i oslanja se samo na pretnje represivnim merama. Neophodno je stoga akciju produžiti, ali tako da bude zasnovana na analitičkim podacima i jasnim porukama prema konkretnim grupama stanovništva.\ndirektorka Centra za istraživanje javnih politika


MultiPad 2 Pro Duo 7.0 (PMP5670C_BK_DUO)\nNapisao nele, 2018-11-16 09:35:04 u Novosti\norganizuje skup SAP MOVE. Skup će se održati 27.11.2018 godine u hotelu Hilton sa početkom od 9 časova i 45 minuta, a predavanja će održati eminentni stručnjaci kompanije SAP i kompanije COMING – Computer Engineering. Glavna ideja skupa je da se učesnicima istog predstavi S/4HANA platforma, kao i da se ukaže na tehnološke alternative za migraciju na S/4HANA platformu.\n- Šta je S/4HANA i kako izgleda priprema za prelazak na novu platformu;\n- Koje su očekivane koristi od migracije na ovu platformu;\n- Kako i na koji način je moguće preći na S/4HANA platformu;\n- Koje su tehnološke alternative za migraciju na S/4HANA platformu – Cloud kao medijum za migraciju;\n- Planiranje i migracija;\n- Razvoj, testiranje i produkcija u Cloud-u;\n- Postmigraciona podrška i optimizacija.\nViše o kompaniji COMING – Computer Engineering i samoj S/4HANA platformi možete saznati na ovom link-u.


VELIKA ŠANSA ZA GRAĐANE SRBIJE: Otvaraju se nove automobilske industrije u ovim gradovima, posao za 4.000 radnika | Najnovije vesti - Srbija danas\n15.09.2020. • 16:05 Srbija Danas/Novosti\nVELIKA ŠANSA ZA GRAĐANE SRBIJE: Otvaraju se nove automobilske industrije u ovim gradovima, posao za 4.000 radnika\nU četiri nove fabrike, u Inđiji, Aleksincu, Ćupriji i Zaječaru, koje predstavljaju investicije u oblasti automobilske industrije, biće otvoreno ukupno oko 4.000 novih radnih mesta u narednim godinama.\nRealizacija ovih ulaganja počeće do kraja 2020. godine, rečeno je u Ministarstvu privrede.\nU Inđiju dolazi japanski "Tojo tajger", a očekuje se da stigne još jedne japanske kompanije u Novi Sad. U Aleksincu bi novu fabriku trebalo da otvori austrijska firma "Magna", koja proizvodi presvlake za automobliska sedišta, u Ćupriji kompanija "SMP automotive", dok bi u Zaječar trebalo da dođe irska kompanija "APTIV", koja se bavi proizvodnjom delova za automobilsku industriju, a koja bi u narednim godinama trebalo da otvori oko 2.500 novih radnih mesta.\nKO JE PROSEČNA PREDUZETNICA U SRBIJI? Ovo je sektor gde su žene u Srbiji najzastupljenije!\nDA LI JE VREME DA SE ZABRINEMO: 10 poslova koji su "lepak" za psihopate\nPrva investicija počinje da se realizuje u oktobru, a ostale do kraja ove godine. U Inđiji će fabriku graditi "Tojo tajger", jedan od najpoznatijih svetskih proizvođača automobilskih guma. Sa tim ulaganjem se prvo startuje u desetom mesecu ove godine.\nDržavni sekretar u Ministarstvu privrede, Dragan Stevanović, kaže da je vrednost te investicije oko 390 miliona evra, a da će u budućoj fabrici u Inđiji biti obezbeđeno oko 500 novih radnih mesta.\n- Država je opredelila i spremila predlog za sledeći Ekonomski savet da ovu investiciju podrži sa oko 41 milion evra podsticaja - rekao je Stevanović.\n- U Aleksincu je u planu otvaranje novog pogona kompanije" Magna", koja je već od 2012. godine prisutna u Srbiji - dodao je on.\nOn je podsetio na projekte te kompanije u opštini Odžaci. Od 2012. godine do sada su zaposlili oko 1.797 radnika. Projekat u Aleksincu biće, kako navodi, u vrednosti oko 9,1 miliona evra, a zaposliće 570 novih radnika. "Magna" je ozbiljna firma koja u više od 340 proizvodnih kapaciteta i u 92 razvojna svoja centra širom sveta zapošljavanja oko 160.000 ljudi.\n- Veoma je važno da kompanije sa ovakvim kredibilitetom dolaze u Srbiju, jer s jedne strane, potvrđuju kredibilitet naše zemlje kao investicione destinacije, s druge strane šalje se poruka i nekim drugim, takođe, uspešnim i dobrim investitorima da budućnost za svoj posao prepoznaju i nađu ovde - ističe Stevanović.\nPrema njegovim rečima kompanija "SMP automotive" u Ćupriji će realizovati svoj projekat i očekuje se zapošljavanje 400-450 novih radnika. Ta firma se nalazi u sastavu grupe u kojoj je i "PKC" koji je do sada kroz dva projekta u Smederevu investirao 28 miliona evra i zaposlio 2.700 ljudi.Povodom investicije u Zaječaru, Stevanović navodi da će tu biti obezbeđeno u narednim godinama oko 2.500 novih radnih mesta.\n- To je za Zaječar i Timočku krajinu jako važno - naglašava ministar.\n- Posle toliko godina sivila i neizvesnosti konačno jedna velika ozbiljna investicija u Zaječaru.\nDodao je da treba sačekati još neko vreme da bi se iznelo mnogo više detalja i infomacija o ovim projektima. Uskoro se, kako kaže, očekuju predlozi o nivou i vrednosti podsticaja za kompanije u Aleksincu i Ćupriji.\n- U ove tri kompanije u Inđiji, Aleksincu i Ćupriji projektuje se negde oko 1.500 novih radnih mesta, zajedno sa Zaječarom, to će biti skoro 4.000 novih radnih mesta u narednim godinama u Srbiji samo na četiri lokacije - zaključuje Stevanović.\nautomobili industrija fabrike Srbija Zaječar Ćuprija posao nezaposleni radnici plata


ANĆELOTI PRAVI TIM ZA TITULU: Bivši igrač Barselone želja Napolija - Fudbal, Evropske lige, Transferi\nHotSport»Fudbal, Evropske lige, Transferi»ANĆELOTI PRAVI TIM ZA TITULU: Bivši igrač Barselone želja Napolija\nPojavila se jutros vest da Karlo Anćeloti želi da dovede Džejmsa Rodrigeza i Dijega Kostu, a a na tom spisku im se prirdužio i dvadesetpeogodišnji Španac.\nItalijanski mediji donose vest da tim iz Napulja želi da u svoje redove dovede Đerara Delofeua. Posle nekoliko sezona u Barseloni, čiju je prošao omladinsku školu i brojnih odlazaka na pozajmice, prošloge leta Votfrod je otkupio njegov ugovor od španskog tima.\nSada engleski tim za ofanzivnog vezistu traži duplo veću cifru od 15 miliona evra, za koliko ga je doveo prošlog leta. To se ne uklapa u finansijske planove Napolija, pa bi u suprotnom smeru mogao da krene Diavara i tako obori cenu ovog transfera.\nOstaje da se vidi hoće li to Votford prihvatiti, a ukoliko se kockikce slože Delofeu bi se vratio u Seriju A, gde je već nosio dres Milana.\nTAGOVI: napoli, Đerar Delofeu


Sunoko otvorio prvi Istraživačko-razvojni centar - Sunoko\nSunoko otvorio prvi Istraživačko-razvojni centar\n19.01.2021. | Vesti i saopštenja\nIntervju sa Slobodanom Košutićem, direktorom kompanije Sunoko, za Večernje Novosti povodom otvaranja Istraživačko-razvojnog centra za šećernu repu\nKompanija Sunoko, članica MK Group, otvorila je svoj Istraživačko-razvojni centar, prvi privatni centar te vrste u oblasti agrara u Srbiji. Naučnici i tehnolozi će raditi na rešenjima kako bi dobili što veću proizvodnju šećerne repe, u skladu sa najnovijim naučnim istraživanjima i smernicama dobre poljoprivredne prakse. Tim povodom razgovarali smo sa Slobodanom Košutićem, direktorom kompanije Sunoko.\nOtvoren je istraživačko-razvojni centar za šećernu repu, koja je njegova osnovna namena? Otkud ideja da se on osnuje?\nSunoko je odlučio da intenzivira napore na obezbeđivanju kontinuirane edukacije proizvođača i formira istraživački centar za šećernu repu koji će se baviti primenjenim istraživanjima u tehnologiji proizvodnje ove dragocene ratarske kulture. Kompanija Sunoko i naši farmeri imaju ogromno znanje i iskustvo koje smo iskoristili da našu proizvodnju šećerne repe podignemo iznad prosečne proizvodnje u Srbiji. Vidimo veliki potencijal u ovoj grani poljoprivrede i spremni smo da investiramo, ne samo u naše partnere, već i da podelimo to znanje sa svima onima koji žele da povećaju prinose na svojim njivama repe. U tu svrhu otvorili smo istraživački centar koji će se baviti primenjenim istraživanjima u tehnologiji proizvodnje šećerne repe, opremljen najsavremenijom labaratorijskom opremom i mehanizacijim, u kojem će nam najstručniji kadrovi omogućiti da rezultati istraživanja uz pomoć Agroservisa kompanije Sunoko u najkraćem roku budu primenjeni na našim njivama.\nU toku je velika kampanja prerade šećerne repe, da li ste zadovoljni rezultatima?\nU ovogodišnjoj kampanji, sve tri „Sunokove” šećerane – u Vrbasu, Pećincima i Kovačici, rade u optimalnom kapacitetu, a očekuje se da u toku kampanje bude proizvedeno 250.000 tona šećera, što je i više nego dobra sezona i pored svih izazova. Uprkos okolnostima tokom marta i aprila, za naše šećerane je posejano 28.300 ha šećerne repe, a tokom same kampanje prerade repe ostvarujemo natprosečne rezultate. Cilj nam je da sledeće godine ostvarimo u proseku 10t šećera/ha, što smo već uspeli da prebacimo u ovoj godini kod proizvođača koji su ispratili našu tehnologiju proizvodnje.\nPrivredna komora Srbije pokrenula je projekat „Stvarano u Srbiji“ i kreirala oznaku „Čuvarkuća“ i Sunoko je jedan od dobitnika žiga. Šta za kompaniju predstavlja ova nagrada?\nTokom proteklih meseci bili smo svedoci povećane potražnje za osnovnim životnim namirnicama. Kako se to odrazilo na poslovanje kompanije Sunoko i generalno na način rada u šećeranama?\nPripreme za kampanju, odnosno remonti preradnih kapaciteta i investicija u sva tri proizvodna centra kompanije Sunoko, uprkos aktuelnoj situaciji sa pandemijom virusa Covid-19, odrađeni su u planiranim rokovima. Preduzete su najviše mere prevencije kako bi se zaštitilo zdravlje i sigurnost radnika i obezbedilo nesmetano odvijanje proizvodnih procesa u toku kampanje prerade šećerne repe. Naš imperativ je da budemo pouzdan regionalni dobavljač jedne od osnovnih životnih namirnica u svim okolnostima.\nSvedoci smo da se sve više poslova i procesa digitalizuje i automatizuje. U kojoj meri je digitalizacija primenjiva na vašu industriju?\nDobrom organizacijom i edukacijama koje je sprovodio tim našeg sirovinskog sektora pod okriljem Istraživačko-razvojnog centra Sunoko, uspeli smo da zajedno sa našim proizvođačima unapredimo, pre svega, zaštitu od bolesti lista. Aktivno radimo na digitalizaciji procesa, te ove godine u Proizvodnom centru Kovačica testiramo i aplikaciju E-otpremnica koja će omogućiti potpunu digitalizaciju dokumentacije u procesu dopremanja šećerne repe. Na taj način, najveći proizvođač šećera u Srbiji spremno će dočekati period u kojem će, kako je i najavljeno od strane države, zakonska regulativa omogućiti punopravno korišćenje elektronskih dokumenata.\nKoji su planovi za izvoz?\nKompanija Sunoko, sa svoja tri proizvodna centra, najefikasniji je proizvođač šećera u jugoistočnoj Evropi sa godišnjim izvozom od 150.000 tona. Izvozna tržišta su najvećim delom zemlje u regionu, imajući u vidu cilj kompanije da ostvari lidersku poziciju na Balkanu. Za sada se sve odvija po planu i nadamo se da će tržište šećera ostati stabilno.\nIntervju sa Slobodanom Košutićem, direktorom kompanije Sunoko, za Večernje Novosti povodom otvaranja Istraživačko-razvojnog centra za šećernu repu Kompanija Sunoko, članica MK Group, otvorila je svoj Istraživačko-razvojni centar, prvi...


Savez samostalnih sindikata Srbije (SSSS) i Ujedinjeni granski sindikati „Nezavisnost“ najavili su za 1. maj zajednički protest u Beogradu, koji će biti održan pod geslom „Veće plate za opstanak i ostanak“. U saopštenju organizatora se objašnjava da će ovim sloganom sindikati skrenuti pažnju javnosti na činjenicu da\nU Evropskoj uniji je već nekoliko poslednjih godina evidentan manjak radne snage, zbog čega u pojedinim zemljama diplomirani studenti nemaju nikakvih problema da se nakon školovanja odmah i zaposle. Po zapošljavanju svojih diplomaca Malta je evropski šampion, sa stopom zaposlenosti diplomiranih studenata od čak 94,5 posto. Maltu\nNemački naučnici su, nakon nedavnog istraživanja i analize dobijenih podataka, ukazali da električna vozila pomažu stabilizaciji klime samo na papiru, a da su, zapravo, štetniji po okolinu od automobila sa dizel motorima. Izveštaj za nemački Institut za ekonomska istraživanja Ifo napisao je profesor fizike iz Kelna Christoph\nPovodom najave da će Siemens Srbija od sledeće godine početi sa izvozom tramvaja iz Kragujevca za Bremen, generalni direktor kompanije Udo Ajhlinger je poručio da država treba da napravi dobre uslove za život kako bi zadržala ljude! Naime, odgovarajući na pitanje novinara da li Simensova fabrika u\nKao najbolju opciju za odlazak iz Srbije, mladi koji nameravaju ili žele da emigriraju iz zemlje najčešće biraju Nemačku, pokazuju rezultati istraživanja „Mladi u Srbiji 2018/2019“, koje je sprovela Fridrih Ebert fondacija u Srbiji. Čak tri četvrtine ispitane srpske omladine, starosti između 14 i 29 godina, odgovara\nNa Zapadnom Balkanu je poslednjih godina evidentno da stopa nezaposlenosti opada, ali se rast zaposlenosti uglavnom beleži u oblasti malo plaćenih i niskoproduktivnih poslova, a još uvek je prisutan i problem neusaglašenosti obrazovanja i potreba tržišta rada! Ovo je zaključak nedavno održane Međunarodne konferencije pod nazivom „Obrazovne\nEvropski parlament je juče odobrio novi zakon kojim se zabranjuje upotreba plastičnih predmeta za jednokratnu upotrebu, poput tanjira, čaša, pribora za jelo i slamčica za piće, za šta je glasalo 560 poslanika, dok ih je 35 bilo protiv, a 28 uzdržanih. U saopštenju se navodi da će\nPoznato je da su Nemci šampioni u reciklaži, da imaju raznobojne kontejnere za odvajanje otpada i da reciklažu svi striktno poštuju, a za strance postoji priručnik o razvrstavanju i reciklaži otpada na engleskom jeziku, u kojem su objašnjena pravila i propisi. Plastične flaše i limenke od pića\nStr. 2 od 20<12341020>Poslednja »


Не прихватају мање од 300 евра по години радног стажа | УДРУЖЕНИ СИНДИКАТИ СРБИЈЕ "СЛОГА"\nHome » OBAVEŠTENJA » Ne prihvataju manje od 300 evra po godini radnog staža\nIzvor: Danas, 7. jul 2016.\n– Pre mesec dana potpisali smo sporazum po kome se radnicima koji odlaze iz preduzeća garantuje 300 evra po godini radnog staža. Dogovoreno je da sumu od 200 evra po godini radnog staža obezbedi Vlada Srbije a da se ostatak od 100 evra po godini staža obezbedi tako što bi opština Priboj od države kao vlasnika dobila imovinu fabrike za proširenje industrijske zone koju bi prodala i od tog novca finansirala deo dogovorene otpremnine za radnike.\nSada pak ljudi iz Vlade poručuju da je tako nešto nemoguće po našim zakonima, da to takve transakcije nikako ne može da dođe te traže da radnici FAP-a potpišu sporazum u kome bi iz fabrike otišli sa 200 umesto 300 evra po godini radnog staža. U slučaju da se odbije potpisivanje takvog sporazuma preti se da će FAP umesto u UPPR otići u stečaj – objašnjava Mršević.\nOn dodaje da su radnici FAP-a njega ovlastili da bude osoba koja će u ime zaposlenih potpisati sve dokumente vezane sudbinu preduzeća.\n– Ja sporazum koji je ponuđen a po kome radnici ne dobijaju 300 evra po godini radnog staža nisam hteo da prihvatim jer je na štetu zaposlenih. Em je fabrika odnosom Vlade Srbije prema njoj faktički likvidirana jer sa posla odlazi 500 od oko 550 zaposlenih em se uskraćuju dostojanstvene otpremnine. Međutim predstavnici vlasti su taj sporazum ponudili na potpisivanje sindikatima koji su odavno ostali bez radničke podrške i čelnici tih sindikata su ga i potpisali iako to nije volja zaposlenih u FAP-u – navodi Mršević.\nPrema njegovim rečima za sutra je u Skupštini opštine Priboj zakazan sastanak sa njenim čelnicima i sindikalcima koji su potpisali sporazum kako bi se našao izlaz iz novonastale situacije.\n– Radnici su veoma ljuti što je u njihovo ime potpisano nešto iza čega oni ne stoje i što ne prihvataju. Iskreno se nadam da će u razgovoru sa nadležnima u opštini biti nađeno neko rešenje jer radnici FAP-a ne odustaju od svih zahteva da otpremnine budu u iznosu od 300 evra po godini radnog staža – zaključuje Mršević.\nNAZAD: Sindikat „Sloga“: Leskovačka javna preduzeća krše zakon i zapošljavaju nove radnike\nNAPRED: Mi ne živimo, mi preživljavamo jer smo u dužničkom ropstvu


Bitka nacija prvi put u Srbiji, od četvrtka u Smederevskoj tvrđavi | podunavlje.info\nBitka nacija prvi put u Srbiji, od četvrtka u Smederevskoj tvrđavi\nBEOGRAD, 30. April 2019 – Svetsko prvenstvo u nacionalnim srednjovekovnim borbama „Bitka nacija“, čiji je domaćin po prvi put Srbija i na kome će učestvovati oko 2000 boraca iz više od 40 država, počinje 2. i trajaće do 5. maja u Smederevskoj tvrđavi, rečeno je danas na konferenciji za novinare u prostorijama Turističke organizacije Srbije.\n-Tokom četiri dana posetioce očekuju brojni sadržaji i takmičenja u tri arene. Sva masovna takmičenja biće spektakularna, a „bohurt“ bitka 150 na 150 će prvi put biti viđena na ovogodišnjem festivalu koji se održava upravo u Srbiji – rekla je Irene Kamaeva, PR Međunarodne asocijacije istorijskih srednjovekovnih borbi i dodala:\n– Osim borbi, organizovani su i brojni sadržaji za decu, kao što su srednjovekovni kamp i market zbog čega očekujemo da veliki broj posetilaca dođe porodično. Muzički nastupi u tvrđavi, biće nastavljeni do kasnijih večernjih sati rok koncertima na trgu, u kojima će svi posetioci Smedereva moći da uživaju nakon 12 sati viteških takmičenja.\nGoran Jovšić, direktor JP Smederevska tvrđava govorio je o značaju ove međunarodne kulturno-istorijske manifestacije za turizam Smedereva.\n– Smederevo će biti prestonica velikog svetskog festivala, na kojem se vraćaju vitezovi. Smederevo je bilo stecište viteških borbi, odakle dolazi i Đurađ Branković, poslednji srednjovekovni srpski vitez- izjavio je Jovšić i zahvalio se Turističkoj organizaciji Srbije na pomoći “u ostvarenju zajedničkog cilja, promovisanju turističkih vrednosti i potencijala naše zemlje”.\nVladimir Blagojević, direktor „Just Out“ festivala je, pored ostalog istakao da Svetska federacija privlači veliku pažnju na globalnom nivou i izneo podatak da je tokom trajanja prošlogodišnjeg Svetskog prvenstva ukupna poseta direktnog prenosa bila 40 miliona ljudi.\n– Svaka država ima pravo da predloži svoju zemlju za održavanje ovog spektakla, mi smo predložili da to bude Srbija, imajući u vidu da je naš tim učestvovao proteklih godina na turnirima i da smo organizovali naš festival (Just Out) u Srbiji. Između dva predloga mesta održavanja festivala (Sankt Peterburg i Smederevo) ukazana nam je velika čast se ova manifestacija održi baš kod nas u Srbiji, u Smederevu.\nLjiljana Čerović, šef Odseka za razvoj i upravljanje turističkim proizvodima u Turističkoj organizaciji Srbije rekla je da „Bitka nacija“ ima sportski, turistički, ali i istorijski i zabavni značaj, zbog čega se razlikuje u odnosu na mnoge manifestacije koje se održavaju širom Srbije.\n– U Smederevu imamo sve bolju turističku ponudu, čemu u velikoj meri doprinosi i ovaj značajan međunarodni festival.\nKao nekadašnju prestonicu Srbije, Smederevo krasi velelepna tvrđava na ušću Jezave u Dunav iz 15. veka koju je sagradio despot Đurađ Branković, koja će tokom ovog međunarodnog festivala uživati u autentičnoj atmosferi kao mesto na kojem se odvijaju viteške igre i predstave.\nTokom četiri dana koliko će trajati Svetsko prvenstvo u srednjovekovnim borbama, posetioci će biti u prilici da dožive Srednji vek u tvrđavi, prisustvovanjem takmičenjima u srednjovekovnim kostimima koja se odigravaju u dvorcu, ali i ostalim takmičenjima u viteškim borbama. U ovom sportu postoje muške i ženske kategorije, publici će dočarati kako su izgledale istorijske srednjovekovne borbe, putem pet vrsti dvoboja – 1 na 1, muške i ženske borbe, grupne bitke 5 na 5, velike muške bitke 12 na 12, 30 na 30 i na kraju velika bohurt bitka 150 na 150, koja do sada nije viđena.\nProgram manifestacije počinje u četvrtak, 2. maja, nominacijama za grupnu borbu u okviru koje učestvuje po pet članova iz svakog tima, a nastavlja se doigravanjem i finalnim nominacijama za grupu od po pet članova u glavnoj areni, takmičenjem u srednjovekovnim kostimima u dvorcu i nominacijama za žene u Profights areni. Program se nastavlja koncertima na gradskom trgu, gde će nastuiti muzičke grupe „The Rock“, „Nikola Čubrilo Band“ i Yu grupa“.\nOsim nastupa ovih grupa, Smederevo će posetiocima pokloniti bogat muzički program na gradskom trgu i 3. i 4. maja, kada će u večernjim satima posetioci moći da uživaju u koncertima bendova „Faust“, Stare kuke“, „Generacija 5“ u petak i u subotu „Prljavi Romeo“, „Alogija“ i „Orthodox Celts“.\nTokom ovog međunarodnog turnira, posetioci će videti i ostale dvoboje, a biće u mogućnosti da učestvuju u brojnim pratećim programima, kao što su srednjovekovni sajam na kome će moći da vide i kupe suvenire, zatim dečji turnir u streličarstvu, radionice za roditelje i decu i druge aktivnosti.\nZa kraj, u nedelju, 5. maja, planirane su finalne nominacije za muškarce i žene u individualnim borbama, ali i velika bohurt bitka sa po 150 članova svakog tima. Borbe vitezova 15. veka u punom oklopu, koje će se odigrati u dvorcu, obeležiće i ovaj finalni dan festivala, dok će ceremonija zatvaranja biti upriličena dodelom nagrada za učesnike koji se budu istakli svojim umećem u disciplinama srednjovekovnih borbi, ali i završnim muzičkim koncertom grupe „Irdorath“ iz Belorusije.\nZbog toga, organizatori su pozvali sve zainteresovane da od 2. do 5. maja posete Smederevo i otkriju tajne koje Smederevska tvrđava skriva u svojim drevnim zidinama.